|

52010PC0140

2010/0078 (NLE)  Proposta għal regolament tal-Kunsill li jestendi d-dazju definittiv anti-dumping impost mir-regolament tal-Kunsill (KE) Nru 1858/2005 fuq l-importazzjonijiet ta' ħbula tal-azzar u kejbils li joriġinaw, inter alia, fir-Repubblika Popolari taċ-Ċina għall-importazzjonijiet ta' ħbula tal-azzar u kejbils ikkonsenjati mir-Repubblika tal-Korea, sew jekk iddikjarati li joriġinaw fir-Repubblika tal-Korea kif ukoll jekk le, u li jtemm l-investigazzjoni fir-rigward tal-importazzjonijiet ikkonsenjati mill-Malasja  /* KUMM/2010/0140 finali - NLE 2010/0078 */

	[pic] | IL-KUMMISSJONI EWROPEA |Brussel 9.4.2010KUMM(2010)140 finali2010/0078 (NLE)Proposta għalREGOLAMENT TAL-KUNSILLli jestendi d-dazju definittiv anti-dumping impost mir-Regolament tal-Kunsill (KE) Nru 1858/2005 fuq l-importazzjonijiet ta' ħbula tal-azzar u kejbils li joriġinaw, inter alia , fir-Repubblika Popolari taċ-Ċina għall-importazzjonijiet ta' ħbula tal-azzar u kejbils ikkonsenjati mir-Repubblika tal-Korea, sew jekk iddikjarati li joriġinaw fir-Repubblika tal-Korea kif ukoll jekk le, u li jtemm l-investigazzjoni fir-rigward tal-importazzjonijiet ikkonsenjati mill-MalasjaMEMORANDUM TA’ SPJEGAZZJONIKuntest tal-proposta |Raġunijiet u għanijiet tal-proposta Din il-proposta tikkonċerna l-applikazzjoni ta' Regolament tal-Kunsill (KE) Nru 1225/2009 tat-30 ta' Novembru 2009 dwar il-protezzjoni kontra l-importazzjonijiet iddampjati minn pajjiżi mhux membri tal-Komunità Ewropea (‘ir-Regolament bażiku’) fl-investigazzjoni ta’ evażjoni potenzjali tal-miżuri anti-dumping imposti mir-Regolament tal-Kunsill (KE) Nru 1858/2005 fuq l-importazzjonijiet ta' ħbula tal-azzar u kejbils li joriġinaw fir-Repubblika Popolari taċ-Ċina bl-importazzjonijiet ikkunsinjati mir-Repubblika tal-Korea u mill-Malasja. |Kuntest ġenerali Din il-proposta qed issir fil-kuntest tal-implimentazzjoni tar-Regolament bażiku u hija riżultat tal-investigazzjoni li twettqet skont ir-rekwiżiti sostantivi u proċedurali stipulati fir-Regolament bażiku u b’mod partikolari l-Artikolu 13 tiegħu. |Dispożizzjonijiet eżistenti fil-qasam tal-proposta Il-miżuri li bħalissa huma fis-seħħ ġew imposti mir-Regolament tal-Kunsill (KE) Nru 1858/2005 li jimponi dazju definittiv anti-dumping fuq importazzjonijiet ta’ ħbula tal-azzar u kejbils, inter alia, li joriġinaw fir-Repubblika Popolari taċ-Ċina. |Konsistenza mal-politiki u l-għanijiet l-oħra tal-Unjoni Mhux applikabbli. |Konsultazzjoni mal-partijiet interessati u stima tal-impatt |Konsultazzjoni mal-partijiet interessati |Il-partijiet interessati kkonċernati mill-proċediment kellhom il-possibbiltà li jiddefendu l-interessi tagħhom matul l-investigazzjoni, b'konformità mad-dispożizzjonijiet tar-Regolament bażiku. |Ġbir u użu tal-kompetenzi |Ma kienx hemm bżonn ta’ kompetenza esterna. |Valutazzjoni tal-impatt Din il-proposta hi r-riżultat tal-implimentazzjoni tar-Regolament bażiku. Ir-Regolament bażiku ma jipprevedix stima tal-impatt ġenerali iżda fih lista eżawrjenti ta’ kundizzjonijiet li jridu jiġu vvalutati. |Elementi ġuridiċi tal-proposta |Sommarju tal-azzjoni proposta Fit-12 ta' Awissu 2009, il-Kummissjoni ppubblikat ir-Regolament (KE) Nru 734/2009, li permezz tiegħu bdiet investigazzjoni dwar l-evitar possibbli tal-miżuri anti-dumping imposti mir-Regolament tal-Kunsill(KE) Nru 1858/2005 fuq l-importazzjonijiet ta' ħbula tal-azzar u kejbils ("SWR") li joriġinaw fir-RPĊ mill-importazzjonijiet ikkunsinjati mir-Repubblika tal-Korea u mill-Malasja, kemm jekk iddikjarati li oriġinaw fir-Repubblika tal-Korea u mill-Malasja kif ukoll jekk le. Il-bidu kien segwit minn talba mressqa mill-Kumitat Kollaborattiv tal-Industriji tal-Ħbula tal-Wajer tal-UE li sostna li l-miżuri qegħdin jiġu mgħawġa permezz tat-trasport ta' prodotti permezz tar-Repubblika tal-Korea u l-Malasja Il-proposta mehmuża għal Regolament tal-Kunsill hija bbażata fuq is-sejbiet tal-investigazzjoni mwettqa. L-investigazzjoni kkonfermat li t-trasbord ta’ SWR ta’ oriġini Ċiniża qed iseħħ permezz tar-Repubblika tal-Korea u li l-kriterji l-oħrajn għall-istabbiliment tal-evażjoni kif stabbilit fl-Artikolu 13(1) tar-Regolament bażiku qed ikunu onorati. L-ebda evażjoni ma tista’ tiġi stabbilita fir-rigward tal-prodotti kunsinnati mill-Malasja. Huwa għalhekk propost li jkunu estiżi l-miżuri anti-dumping fis-seħħ fuq l-SWR li joriġinaw fir-RPĊ għall-importazzjonijiet tal-istess prodott ikkunsinjat mir-Repubblika tal-Korea. Id-dazju jikkorrispondi mad-dazju għall-pajjiż kollu fuq importazzjonijiet ta' SWR mir-RPĊ (60.4%). Id-dazju għandu jiġi mħallas mid-data tal-bidu tal-investigazzjoni. Uħud mill-produtturi li kkoperaw fil-Korea talbu eżenzjoni mill-miżuri possibbli estiżi. Għall-kumpaniji li kkoperaw bis-sħiħ u nstabu li mhumiex qegħdin jgħawġu l-miżuri, ġie propost li jingħataw l-eżenzjonijiet. Ir-Regolament tal-Kunsill relevanti għandu jiġi ppubblikat f’Il-Ġurnal Uffiċjali tal-Unjoni Ewropea mhux aktar tard mill-11 ta’ Mejju 2010. |Bażi legali Ir-Regolament (KE) Nru 1225/2009 tat-30 ta' Novembru 2009 dwar il-protezzjoni kontra l-importazzjonijiet li huma l-oġġett ta' dumping minn pajjiżi mhux membri tal-Komunità Ewropea, u b'mod partikolari l-Artikolu 13 tiegħu, |Il-prinċipju tas-sussidjarjetà Il-proposta taqa’ fil-kompetenza esklużiva tal-Unjoni. Il-prinċipju tas-sussidjarjetà għaldaqstant ma jgħoddx. |Il-prinċipju tal-proporzjonalità Il-proposta hija konformi mal-prinċipju tal-proporzjonalità għar-raġunijiet li ġejjin: |Il-forma tal-azzjoni hi deskritta fir-Regolament bażiku msemmi hawn fuq u ma tħallix lok għal deċiżjoni nazzjonali. |Mhijiex applikabbli indikazzjoni ta' kif jiġi minimizzat u jsir proporzjonali mal-għan tal-proposta, il-piż finanzjarju u amministrattiv li jaqa' fuq l-Unjoni, il-gvernijiet nazzjonali, l-awtoritajiet reġjonali u lokali, l-operaturi ekonomiċi u ċ-ċittadini. |Għażla ta’ strumenti |Strumenti proposti: Regolament. |Mezzi oħra ma jkunux adegwati għar-raġuni li ġejja: Ir-Regolament bażiku msemmi hawn fuq ma jipprevedix alternattivi oħra. |Implikazzjonijiet għall-baġit |Din il-proposta ma għandha l-ebda implikazzjoni għall-baġit tal-Unjoni. |2010/0078 (NLE)Proposta għalREGOLAMENT TAL-KUNSILLli jestendi d-dazju definittiv anti-dumping impost mir-Regolament tal-Kunsill (KE) Nru 1858/2005 fuq l-importazzjonijiet ta' ħbula tal-azzar u kejbils li joriġinaw, inter alia , fir-Repubblika Popolari taċ-Ċina għall-importazzjonijiet ta' ħbula tal-azzar u kejbils ikkonsenjati mir-Repubblika tal-Korea, sew jekk iddikjarati li joriġinaw fir-Repubblika tal-Korea kif ukoll jekk le, u li jtemm l-investigazzjoni fir-rigward tal-importazzjonijiet ikkonsenjati mill-MalasjaIL-KUNSILL TAL-UNJONI EWROPEA,Wara li kkunsidra it-Trattat dwar il-Funzjonament tal-Unjoni Ewropea,Wara li kkunsidra ir-Regolament tal-Kunsill (KE) Nru 1225/2009 tat- 30 ta’ Novembru 2009 dwar il-protezzjoni kontra l-importazzjonijiet li huma l-oġġett ta' dumping minn pajjiżi mhux membri tal-Komunità Ewropea[1] (‘ir-Regolament bażiku’), u b’mod partikolari l-Artikolu 13 tiegħu,Wara li kkunsidra l-proposta mressqa mill-Kummissjoni wara konsultazzjoni mal-Kumitat Konsultattiv,Billi:1.  PROĊEDURA2.  Il-miżuri eżistenti u l-investigazzjonijiet ta’ qabel3.  Skont ir-Regolament (KE) Nru 1796/1999[2] (‘ir-Regolament oriġinali’), il-Kunsill impona dazju definittiv anti-dumping ta' 60.4% fuq l-importazzjonijiet ta' ħbula tal-azzar u kejbils (“SWR”) li joriġinaw, inter alia , fir-Repubblika Popolari taċ-Ċina (ir-"RPĊ” jew “iċ-Ċina”). Dawn il-miżuri minn issa 'l quddiem se jissejħu “il-miżuri oriġinali” u l-investigazzjoni li wasslet biex jiġu imposti l-miżuri mir-Regolament oriġinali minn issa 'l quddiem se tissejjaħ “l-investigazzjoni oriġinali”.4.  Fl-2004, wara li nstab li l-miżuri oriġinali ġew evitati permezz ta' trasbord tal-SWR ta’ oriġini Ċiniżi permezz tal-Marokk skont l-Artikolu 13 tar-Regolament bażiku, il-miżuri ġew estiżi bir-Regolament tal-Kunsill (KE) Nru 1886/2004[3] għall-importazzjonijiet tal-istess SWR konsenjati mill-Marokk. Bl-istess mod, wara li nstab li saret evażjoni tal-miżuri oriġinali fuq l-importazzjonijiet mill-Ukrajna permezz tal-Moldova u dan wara investigazzjoni skont l-Artikolu 13 tar-Regolament bażiku, il-miżuri ġew estiżi bir-Regolament tal-Kunsill (KE) Nru 760/2004[4] għall-importazzjoni tal-istess ħbula tal-azzar u kejbils konsenjati mill-Moldova.5.  Permezz tar-Regolament (KE) Nru 1858/2005[5] il-Kunsill, wara reviżjoni ta' skadenza (“l-verifika ta' skadenza”), impona, skont l-Artikolu 11(2) tar-Regolament bażiku, dazju definittiv anti-dumping fuq l-importazzjonijiet ta' SWR li joriġinaw, inter alia, mir-Repubblika Popolari taċ-Ċina, fil-livell tal-miżuri oriġinali. Id-dazju impost għaldaqstant jibqa' fis-seħħ u minn hawn ‘il quddiem ikun imsejjaħ “il-miżuri fis-seħħ”.6.  It-talba7.  Fid-29 ta’ Ġunju 2009, il-Kummissjoni irċievit talba skont l-Artikolu 13(3) tar-Regolament bażiku biex tinvestiga l-possibbiltà ta' ċirkumvenzjoni tal-miżuri ta' anti-dumping imposti fuq SWR li joriġina mir-Repubblika Popolari taċ-Ċina. It-talba tressqet mill-Kumitat Kollaborattiv tal-Industriji tal-Ħbula tal-Wajer tal-UE (EWRIS) f'isem il-produtturi tal-Unjoni ta' ħbula tal-azzar u kejbils (l-“applikant”).8.  Fit-talba ġie allegat li, wara l-impożizzjoni tal-miżuri anti-dumping, seħħet bidla sinifikanti fix-xejra tal-kummerċ li jinvolvi esportazzjonijiet mir-RPĊ u mir-Repubblika tal-Korea u mill-Malasja għall-Unjoni, li għaliha hemm kienx hemm raġuni adegwata jew ġustifikazzjoni ekonomika suffiċjenti għajr l-impożizzjoni tal-miżuri fis-seħħ. Din il-bidla fix-xejra tal-kummerċ tnisslet allegatament mit-trasbord tal-SWR li joriġina fir-RPĊ permezz tar-Repubblika tal-Korea u l-Malasja.9.  It-talba allegat ukoll li l-effetti rimedjali tal-miżuri fis-seħħ kienu qed jiddgħajfu kemm f'termini ta' kwantità kif ukoll ta’ prezz. Barra minn hekk, kien hemm provi biżżejjed li dawn l-importazzjonijiet li żdiedu mir-Repubblika tal-Korea u mill-Malasja saru bi prezzijiet ferm taħt il-prezz mhux inġurjuż stabbilit fl-investigazzjoni oriġinali.10.  Fl-aħħar nett, l-applikant allega li l-prezzijiet tal-SWR konsenjati mill-Repubblika tal-Korea u mill-Malasja kienu ddumpjati b'relazzjoni mal-valur normali stabbilit għall-prodott simili matul l-investigazzjoni oriġinali.11.  Tnedija12.  Hekk kif iddeterminat, wara konsultazzjoni mal-Kumitat Konsultattiv, li hemm biżżejjed evidenza prima facie għall-bidu ta' investigazzjoni skont l-Artikolu 13 tar-Regolament bażiku, il-Kummissjoni bdiet investigazzjoni bir-Regolament (KE) Nru 734/2009[6] ( “ir-Regolament tal-bidu”) Skont l-Artikoli 13(3) u 14(5) tar-Regolament bażiku, il-Kummissjoni, bir-Regolament tal-bidu, ordnat lill-awtoritajiet tad-dwana biex jirreġistraw l-importazzjonijiet tal-SWR konsenjati mill-Repubblika tal-Korea u mill-Malasja.13.  Investigazzjoni14.  Il-Kummissjoni uffiċjalment avżat lill-awtoritajiet tar-RPĊ, tar-Repubblika tal-Korea u tal-Malasja, lill-produtturi/esportaturi u lill-kummerċjanti f'dawk il-pajjiżi, lill-importaturi fl-Unjoni magħrufa li huma kkonċernati u lill-industrija tal-applikant tal-Unjoni bil-bidu tal-investigazzjoni. Intbagħtu kwestjonarji lill-produtturi/esportaturi magħrufa fir-RPĊ, fir-Repubblika tal-Korea u fil-Malasja, magħrufa lill-Kummissjoni mit-talba jew permezz tal-Missjonijiet tar-Repubblika tal-Korea u l-Malasja għall-Unjoni Ewropea jew li għamlu lilhom infushom magħrufa fi żmien l-iskadenzi speċifikati fl-Artikolu 3(1) tar-Regolament tal-bidu. Intbagħtu kwestjonarji wkoll lil kummerċjanti fir-Repubblika tal-Korea u l-Malasja u lill-importaturi fl-Unjoni msemmija fit-talba. Il-partijiet interessati ngħataw l-opportunità li jressqu l-opinjonijiet tagħhom bil-miktub u li jitolbu smigħ fiż-żmien stipulat fir-Regolament inizjatur.15.  Ħmistax-il produttur/esportatur u żewġ kummerċjanti fir-Repubblika tal-Korea, żewġ produtturi/esportaturi fil-Malasja, ħames produtturi/esportaturi fiċ-Ċina, żewġ importaturi relatati, għaxar importaturi mhux relatati fl-Unjoni Ewropea u l-Assoċjazzjoni tal-Importaturi tal-Ħbula tal-Wajer għamlu lilhom infushom magħrufa. Bosta kumpaniji oħra ddikkjaraw li mhumiex involuti fil-produzzjoni jew l-esportazzjoni tal-prodott taħt investigazzjoni.16.  Il-kumpaniji li ġejjin wieġbu għad-domandi tal-kwestjonarju u żjarat ta' verifika kienu sussegwentement imwettqa fl-istabbilimenti tagħhom:Produtturi/esportaturi fir-Repubblika tal-Korea:-  Bosung Wire Rope Co, Ltd., Kimhae-Si,-  Chung Woo Rope Co., Ltd., Busan,-  CS Co., Ltd, Yangsan-City,-  Cosmo Wire Ltd., Ulsan,-  Dae Heung Industrial Co., Ltd., Haman – Gun,-  DSR Wire Corp., Suncheon-City and its related company DSR Corp., Busan,-  Goodwire Mfg., Co., Ltd., Yangsan-city,-  Kiswire Ltd., Seoul,-  Line Metal Co., Ltd., Changnyoung-Gun,-  Manho Rope & Wire Ltd., Busan,-  Shin Han Rope Co.,Ltd., Incheon,-  Ssang Yong Cable Mfg. Co., Ltd, Busan,-  Young Heung Iron & Steel Co., Changwon CityNegozjant fir-Repubblika tal-Korea:-  Trion Co Ltd., BusanProdutturi/esportaturi fil-Malasja:-  Kiswire Sdn. Bhd., Johor Bahru,-  Southern Wire Industries (M) Sdn. Bhd., Shah Alam, SelangorProdutturi/esportaturi fir-RPĊ:-  Qingdao DSR, Qingdao,-  Kiswire Qingdao Ltd., Qingdao,-  Young Heung (TAICANG) Steel Wire Rope Co., Ltd., Tai Cang CityImportaturi relatati:-  Kiswire Europe, l-Olanda,-  Verope AG, l-Isvizzera .-  Il-perjodu ta’ investigazzjoni-  Il-perjodu ta’ investigazzjoni kopra l-perjodu mill-1 ta’ Lulju 2008 sat-30 ta’ Ġunju 2009 (“il-PI”). Id-dejta ġiet miġbura mill-perjodu tal-1999 sal-aħħar tal-PI sabiex jiġi investigat l-bdil preżunt fid-drawwiet tal-kummerċ.-  IR-RIŻULTATI TAL-INVESTIGAZZJONI-  Kunsiderazzjonijiet ġenerali-  Skont l-Artikolu 13(1) tar-Regolament bażiku, l-valutazzjoni tal-eżistenza ta' evażjoni kienet magħmula billi ġie analizzat suċċessivament jekk kienx hemm bidla fix-xejra tal-kummerċ bejn pajjiżi terzi u l-Unjoni, jekk din il-bidla tirriżultax minn prattika, proċess jew ħidma li għaliha ma kienx hemm raġuni adegwata jew ġustifikazzjoni ekonomika suffiċjenti għajr l-impożizzjoni tad-dazju, jekk kienx hemm evidenza ta' ħsara jew jekk l-effetti rimedjali tad-dazju kienux qed jiddgħajfu f'termini ta’ prezzijiet u/jew kwantitajiet tal-prodott simili, u jekk kienx hemm evidenza ta' iddumpjar b'relazzjoni mal-valuri normali stabbiliti preċedentement għal prodott simili, jekk meħtieġ fi qbil mad-dispożizzjonijiet tal-Artikolu 2 tar-Regolament bażiku.-  Il-prodott ikkonċernat u l-prodotti simili-  Il-prodott ikkonċernat huwa, kif definit fl-investigazzjoni oriġinali, ħbula u kejbils, inklużi ħbula bil-koljatura maqfula (“locked coil ropes”), esklużi ħbula u kejbils tal-istainless steel, b'massimu ta' cross-section li teċċedi 3 mm (fl-industrija tat-terminoloġija spiss imsejħa bħala SWR), li joriġinaw fir-Repubblika Popolari taċ-Ċina, li bħalissa jaqgħu taħt il-kodiċi NM ex 7312 10 81, ex 7312 10 83, 7312 10 85, ex 7312 10 89 u ex 7312 10 98 ( “il-prodott ikkonċernat”).-  Il-prodott taħt investigazzjoni huwa ħbula u kejbils, inklużi ħbula bil-koljatura maqfula, esklużi ħbula u kejbils tal-istainless steel, b'massimu ta' cross-section li teċċedi 3 mm, ikkunsinjati mir-Repubblika tal-Korea u mill-Malasja, kemm jekk iddikjarati bħala li joriġinaw fir-Repubblika tal-Korea u l-Malasja kif ukoll jekk le (“il-prodott taħt investigazzjoni”), li bħalissa jaqgħu taħt l-istess kodiċi NM bħall-prodott ikkonċernat.-  L-investigazzjoni wriet li l-SWR esportati lejn l-Unjoni mill-PRĊ u dawk ikkunsinnati mir-Repubblika tal-Korea u mill-Malasja għall-Unjoni għandhom l-istess karatteristiċi bażiċi fiżiċi u tekniċi u l-istess użu, u għalhekk jitqiesu bħala prodotti simili fi ħdan it-tifsira tal-Artikolu 1(4) tar-Regolament bażiku.-  Il-grad ta’ kooperazzjoni u determinazzjoni tal-volum ta’ kummerċ-  Kif intqal fuq fil-premessa (11), erbatax-il esportatur/produttur fir-Repubblika tal-Korea, negozjant Korean, żewġ produtturi esportaturi fil-Malasja u tliet produtturi esportaturi fiċ-Ċina kkoperaw billi wieġbu għall-kwestjonarju.Repubblika tal-Korea17.  Wara l-preżentazzjoni ta' risposta tal-kwestjonarju tagħha, kumpanija Koreana nnotifikat lill-Kummissjoni li kienet falliet u għalhekk irtirat il-kooperazzjoni tagħha.18.  Fil-każ ta' kumpanija oħra Koreana, l-applikazzjoni tal-Artikolu 18(1) instabet li ma tkunx ġustifikata għar-raġunijiet spjegati hawn isfel fil-premessa (47).19.  Il-produtturi esportaturi Koreani koprew il-81% tal-esportazzjonijiet totali Koreani għall-Unjoni fl-PI kif irrapportat fil-COMEXT. Għalhekk, għalkemm il-kooperazzjoni kienet għolja, il-produtturi/esportaturi li kkoperaw ma kinux kompletament ikopru l-volum ta' esportazzjoni globali tal-SWR mir-Repubblika tal-Korea. Il-volumi ġenerali ta' esportazzjoni għalhekk kienu bbażati fuq il-COMEXT.Il-Malasja20.  Hemm żewġ produtturi magħrufa fil-Malasja. Il-kwantitajiet għall-esportazzjoni totali taż-żewġ kumpanniji li kkoperaw fil-Malasja qabżu l-volum ta' importazzjoni tal-prodott taħt l-investigazzjoni rreġistrat fil COMEXT. Għalhekk il-produtturi esportaturi ġew ikkunsidrati li jirriflettu l-esportazzjonijiet totali tal-SWR mill-Malasja għall-Unjoni.21.  L-applikant sostna li d-dejta COMEXT ma kinetx affidabbli u għalhekk il-volumi tal-esportazzjoni totali mill-Malasja għall-Unjoni Ewropea m'għandhomx ikunu determinati abbażi ta' dan. Madankollu, matul l-investigazzjoni, id-dejta tal-importazzjoni kienet ikkontrollata f'konfront mal-istatistika uffiċjali tal-Malasja u mar-risposti verifikati tal-kwestjonarju. Din l-analiżi ma wrietx li l-esportazzjonijiet attwali mill-Malasja qabżu l-esportazzjonijiet irrappurtati mill-kumpaniji tal-Malasja li kooperaw. L-argument tal-applikant kellu għalhekk jiġi miċħud.Ir-Repubblika Popolari taċ-Ċina22.  Kien hemm livell baxx ta' kooperazzjoni mill-produtturi/esportaturi fir-RPĊ: tlieta biss mill-esportaturi/produtturi wieġbu għall-kwestjonarju. Barra minn hekk, l-ebda waħda minn dawn il-kumpaniji ma esportat il-prodott ikkonċernat lejn l-Unjoni u dan seħħ biss fi kwantitajiet żgħar ħafna lejn il-Malasja. L-esportazzjonijiet tal-kumpanniji li kkoperaw koprew il-41% tal-esportazzjonijiet totali Ċiniżi lejn ir-Repubblika tal-Korea. Għalhekk, abbażi tal-informazzjoni mressqa mill-partijiet li kkoperaw l-ebda determinazzjoni raġonevoli ma tista' ssir fir-rigward tal-volumi ta’ esportazzjoni tal-SWR mir-RPĊ.23.  Minħabba dan t'hawn fuq, is-sejbiet fir-rigward tal-importazzjonijiet tal-SWR fl-Unjoni u l-esportazzjonijiet tal-SWR mir-RPĊ lejn ir-Repubblika tal-Korea u l-Malasja kellhom isiru parzjalment abbażi tal-fatti disponibbli skont l-Artikolu 18 tar-Regolament bażiku. Ġiet użata d-dejta tal-COMEXT biex ikunu determinati l-volumi ta' importazzjoni totali mir-RPĊ lejn l-Unjoni. L-istatistiċi nazjzonali Ċiniżi, Koreani u dawk mill-Malasja kienu wżati għad-determinazzjoni tal-importazzjonijiet globali għar-Repubblika tal-Korea u l-Malasja mir-RPĊ. Id-dejta kienet ikkontrollata fost is-sorsi statistiċi differenti u kkonfermata minn bażijiet ta’ dejta ta' statistika oħrajn bħalma ma huma l-“Global Trade Atlas”, iċ-“China Export Database” u d-dejta pprovduta mill-awtoritajiet doganali tar-Repubblika tal-Korea u l-Malasja.24.  Il-volum ta' importazzjoni rreġistrat fl-istatistiċi tal-Koreani, tal-Malasja u Ċiniżi kopra grupp ta' prodotti akbar mill-prodott ikkonċernat jew il-prodott taħt investigazzjoni. Għalhekk, l-istatistiċi kienu aġġustati kif xieraq abbażi tas-sejbiet tal-investigazzjoni preżenti.25.  Il-bidla fix-xejra tal-kummerċImportazzjoni tal-SWR fl-Unjoni26.  L-importazzjonijiet tal-SWR miċ-Ċina lejn l-Unjoni kienu l-ewwel niżlu qrib iż-żero wara l-imposizzjoni tal-miżuri fl-1999. Wara żieda gradwali bejn l-2003 u l-2006 – bl-importazzjonijiet jilħqu l-quċċata fl-aħħar sena fil-livell ta' 8.656 tunnellata – ix-xejra nqalbet u l-ammonti importati naqsu għal darb'oħra b'aktar minn 40% bejn l-2006 u l-PI.27.  Min-naħa l-oħra, l-importazzjonijiet totali tal-SWR Koreani għall-Unjoni żdiedu b'mod sinifikanti bejn l-1999 u l-2008 minn madwar 11.123 tunnellata għal 48.214 tunnellata. Iż-żieda annwali f'termini assoluti kienet l-aktar sinifikanti fis-snin 2002 u 2003 u iktar reċentement fl-2006 u l-2007.28.  Abbażi tal-informazzjoni fl-ilment u dik provduta mill-Missjoni tar-Repubblika tal-Korea għall-Unjoni Ewropea, l-investigazzjoni preżenti hija kkunsidrat li bħala waħda li tkopri l-maġġoranza l-kbira, jekk mhux kollha, tal-produtturi ġenwini tal-prodott taħt investigazzjoni fil-Korea. Għalhekk kien meqjus li l-esportazzjonijiet minn kumpaniji Koreani li ma kkoperawx lejn l-Unjoni, li rrappreżentaw madwar 19% tal-esportazzjonijiet totali f'termini ta' kwantità mir-Repubblika tal-Korea, huma, barra mill-produtturi msemmija fil-premessi (18) u (47), prinċipalment esportati mill-kummerċjanti.29.  Dawn il-kumpaniji żiedu sew l-esportazzjonijiet tagħhom lejn l-UE fl-2006 u l-2007. L-esportazzjoni f'dawn is-snin kienet ta’ madwar 20% ogħla minn dik fl-2005, l-ewwel sena li għaliha id-dejta f'dan il-livell hija disponibbli. L-esportazzjonijiet tal-kumpaniji li ma kkoperawx kienu qed jonqsu mill-2008 li għandha titqies fid-dawl tal-investigazzjoni tal-awtoritajiet Koreani f'dan il-perjodu kif deskritt fil-premessa (52).30.  Safejn hu kkonċernat il-Malasja, kemm id-dejta COMEXT kif ukoll l-esportazzjoni totali tal-kumpaniji li kkoperaw juru li l-esportazzjoni mill-Malasja għall-Unjoni kienet kontinwament tiżdied fil-passat. Iż-żieda kienet l-aktar sinifikanti u kostanti bejn l-2005 u l-PI meta l-esportazzjonijiet tal-Malasja lejn l-Unjoni rdoppjat.31.  It-Tabella 1 turi l-kwantitajiet ta’ importazzjoni tal-SWR mill-pajjiżi msemmija hawn fuq fl-Unjoni minħabba l-impożizzjoni tal-miżuri fl-1999 sal-PI:Tabella 1: L-evoluzzjoni tal-importazzjonijiet tal-SWR lejn l-Unjoni mill-impożizzjoni tal-miżuriIl-volum tal-importazzjoni f’tunnellati | 1999 | 2000 | 2001 | 2002 | 2003 | 2004 |RPĊ | M/A | 414 | 283 | 394 | 913 | 2.809 |Sehem tal-importazzjonijiet totali | - | 1% | 1% | 1% | 2% | 5% |Repubblika tal-Korea | 11.122 | 12.486 | 13.280 | 16.223 | 22.302 | 31.862 |Sehem tal-importazzjonijiet totali | - | 29% | 32% | 37% | 47% | 52% |Il-Malasja | 2.989 | 2.366 | 4.171 | 3.371 | 4.836 | 4.426 |Sehem tal-importazzjonijiet totali | - | 5% | 10% | 8% | 10% | 7% |Il-volum tal-importazzjoni f’tunnellati | 2005 | 2006 | 2007 | 2008 | PI |RPĊ | 4.945 | 8.656 | 6.219 | 6.795 | 4.987 |Sehem tal-importazzjonijiet totali | 7% | 11% | 7% | 7% | 6% |Repubblika tal-Korea | 34.536 | 39.128 | 45.783 | 48.213 | 43.185 |Sehem tal-importazzjonijiet totali | 50% | 50% | 55% | 53% | 50% |Kumpaniji Koreani li ma kkoperawx | 11.577 | 14.042 | 14.160 | 10.287 | 8.391 |Indiċi (2005=100) | 100 | 121 | 122 | 89 | 72 |Il-Malasja | 5.123 | 7.449 | 8.142 | 9.685 | 10.116 |Sehem tal-importazzjonijiet totali | 7% | 10% | 10% | 11% | 12% |Kumpaniji tal-Malasja li kkooperaw (indiċi, 2006 = 100) | - | 100 | 102 | 148 | 144 |Sors: COMEXT, Statistiċi tal-Korea (KITA)32.  B’ħarsa lejn il-mudell tat-tliet flussi tal-kummerċ ta' hawn fuq, jista' jiġi osservat li, speċjalment sa mill-2005, l-esportaturi Koreani u parzjalment l-esportaturi tal-Malasja ssuperaw b’mod sinifikanti u sa ċertu punt ħadu post l-esportaturi Ċiniżi fis-suq tal-Unjoni f'termini ta' volum.33.  Minħabba t-tnaqqis ekonomiku globali li jikkoinċidi mal-PI, il-volumi kummerċjalizzati tal-SWR naqqsu jew iż-żieda kienet waħda bil-mod bejn il-pajjiżi kollha kkonċernati. It-tnaqqis kien madankollu l-aktar sinifikanti fil-każ ta' importazzjonijiet mir-RPĊ lejn l-Unjoni (-27%).L-esportazzjonijiet Ċiniżi lejn ir-Repubblika tal-Korea u l-Malasja34.  Żieda drammatika ta' esportazzjoni ta' ħbula tal-wajer tal-azzar u kejbils (kollha dijametri) miċ-Ċina għar-Repubblika tal-Korea tista' wkoll tiġi osservata fl-istess perjodu: minn ammont relattivament insinifikanti fl-1999 (2 519 tunnellata) dawn żdiedu għal 78 822 tunnellata fl-2008. Iż-żieda kienet l-aktar sinifikanti bejn l-2005 u l-2008 meta l-importazzjonijiet kkwadruplikaw. Fis-snin riċenti ċ-Ċina kienet l-akbar esportatur ta' SWR lejn il-Korea: 89% tal-importazzjonijiet totali tal-SWR fl-2008. L-importazzjoni stmata għall-prodott ikkonċernat biss (prodotti b'dijametru ta’ aktar minn 3 mm), fl-2008, kienet ta’ 58 885 tunnellata.35.  Meta wieħed iħares biss lejn l-importazzjonijiet tal-kumpaniji Koreani li ma kkoperawx, tista’ tiġi osservata l-istess żieda drammatika, jiġifieri l-importazzjonijiet miċ-Ċina minn dawn il-kumpanniji kkwadruplikaw sal-2007 u 2008. Għalkemm wara l-importazzjonijiet bdew jonqsu, dawn baqgħu ’il fuq sew mil-livell tal-importazzjonijiet fl-2005 u komplew jirrappreżentaw ammonti sinifikanti ħafna.Tabella 2: Importazzjoni ta' prodotti Ċiniżi fir-Repubblika tal-Korea bejn l-1999 u l-PIRepubblika tal-Korea | 152.657 | 159.584 | 160.113 | 142.413 |Indiċi | 100 | 105 | 105 | 93 |Malasja (imdaħħla fl-indiċi) | 100 | 164 | 171 | 157 |37.  Sors: Informazzjoni verifikata mogħtija mill-produtturi li kkoperaw38.  Konklużjoni dwar il-bidla fix-xejra tal-kummerċ39.  It-tnaqqis globali tal-esportazzjonijiet Ċiniżi lejn l-Unjoni mill-2006 u ż-żieda parallela tal-esportazzjonijiet mir-Repubblika tal-Korea u mill-Malasja u l-esportazzjonijiet mir-RPĊ għar-Repubblika tal-Korea wara l-impożizzjoni tal-miżuri oriġinali u b'mod partikolari sal-2008 jikkostitwixxu bidla fix-xejra tal-kummerċ bejn il-pajjiżi msemmija hawn fuq naħa u l-Unjoni min-naħa l-oħra. Fil-każ tar-Repubblika tal-Korea, din il-konklużjoni ma tistax tintlaħaq kemm globalment u, għall-perjodu bejn l-2005 u l-2007, lanqas b'mod separat għall-kumpaniji li ma kkoperawx.40.  Kienu riċevuti kummenti li jiddikjaraw li ż-żieda fl-esportazzjonijiet tal-SWR Koreani lejn l-Unjoni kienet waħda stabbli matul is-snin mingħajr l-ebda żieda f'daqqa; din iż-żieda allegatament hija prekundizzjoni biex tkun stabbilita bidla fix-xejra tal-kummerċ. Barra minn hekk, ġie allegat li ż-żieda għandha tiġi meqjusa pjuttost bħala l-iżvilupp naturali tal-industrija Koreana tal-SWR.41.  L-ewwel nett, skont l-Artikolu 13 tar-Regolament bażiku, bidla fil-mudell fil-kummerċ ma tkunx esklużivament definita bħala żieda f'daqqa tal-importazzjonijiet tal-pajjiż taħt investigazzjoni. It-tieni, l-investigazzjoni wriet li waqt li l-esportazzjonijiet Koreani lejn l-Unjoni fis-snin 2006 u 2007 żdiedu sostanzjalment, il-produzzjoni mill-produtturi Koreani kienet stabbli f'dawn is-snin. Għalhekk ma jistax jiġi konkluż li l-iżvilupp tal-volumi ta' esportazzjoni Koreana kien unikament minħabba l-iżvilupp naturali tal-industrija Koreana tal-SWR. Fl-aħħar nett, fil-biċċa l-kbira tal-każi, ix-xejriet opposti bejn il-flussi tal-kummerċ bejn iċ-Ċina u Ċina u l-Korea u l-flussi ta' kummerċ bejn iċ-Ċina u l-Korea u l-Korea u ċ-Ċina sa mill-2006 wrew biċ-ċar bidla fix-xejra tal-kummerċ bejn l-Unjoni u l-pajjiżi terzi. Għalhekk dawn l-argumenti kellhom jiġu rrifjutati.42.  Natura tal-prattika ta’ evażjoni43.  L-Artikolu 13(1) jirrikjedi li l-bidla fix-xejra tal-kummerċ tinbet minn prattika, proċess jew ħidma li għalihom ma hemmx raġuni adegwata jew ġustifikazzjoni ekonomika suffiċjenti għajr l-impożizzjoni tad-dazju. Il-prattika, proċess jew ħidma tinkludi, inter alia , il-kunsinna tal-prodott suġġett għall-miżuri permezz ta' pajjiżi terzi u l-immuntar ta' partijiet permezz ta' operazzjoni ta' mmuntar fl-Unjoni jew f'pajjiż terz. Għal dan il-għan l-eżistenza ta' operazzjonijiet ta' mmuntar ġiet determinata skont l-Artikolu 13(2) tar-Regolament bażiku.Ir-Repubblika tal-KorejaTrasbord44.  L-analiżi globali tad-destinazzjonijiet finali ta' ħbula tal-azzar u kejbils magħmula jew importati lejn u mill-Korea mill-kumpaniji li kkoperaw u minn dawk li ma kkoperawx - inklużi l-importazzjonijiet lejn u minn pajjiżi barra r-RPĊ u l-Unjoni - wriet li ċertu ammont ta' esportazzjonijiet mill-Korea għall-Unjoni kienu importazzjonijiet ta’ oriġini Ċiniża fil-Korea, u dan għaliex dawn l-importazzjonijiet ma kinux ġejjin minn pajjiżi terzi oħra jew prodotti mill-produtturi domestiċi fil-Korea.45.  Barra minn hekk, il-paragun tal-esportazzjoni Koreana totali tal-SWR - kif irreġistrat fl-istatistiċi Koreana - u l-informazzjoni verifikata tal-produtturi li jesportaw li kkoperaw u li tikkonċerna l-produzzjoni tagħhom urew li l-produzzjoni destinata għall-esportazzjoni mill-produtturi Koreani (118,856 tunnellata) kienet inqas b'mod sinifikanti mill-esportazzjonijiet totali mill-Korea (156,440 tunnellata) fl-PI. Minħabba l-koperazzjoni kbir tal-kumpaniji Koreani f'din l-investigazzjoni, din id-differenza ma tistax tiġi spjegata mill-produtturi li ma kkoperawx fl-investigazzjoni.46.  L-investigazzjoni żvelat ukoll li xi importaturi fl-Unjoni ġabu SWR ta’ oriġini Ċiniża minn esportaturi Koreani li ma kkoperawx matul l-investigazzjoni preżenti. Din l-informazzjoni kienet kontroverifikata ma’ bażijiet ta’ dejta kummerċjali Koreani li wrew li għall-anqas uħud mill-SWR esportati minn dawn il-kumpaniji li kkoperaw kienu tassew ġejjin miċ-Ċina.47.  Fir-rigward tal-kumpanniji li kkoperaw jista' jiġi stabbilit li l-ebda wieħed minnhom ma ttrasborda l-prodott konċernat permezz tar-Repubblika tal-Korea fl-PI. Xi wħud minnhom importaw l-SWR mir-RPĊ, imma dawn kienu nstabu li huma esklużivament mibjugħa fis-swieq domestiċi u oħrajn ta' esportazzjoni.48.  Fil-każ ta' kumpanija waħda nstab li hija ppreżentat informazzjoni falza fir-risposta tagħha għall-kwestjonarju. Barra minn hekk, matul żjara ta' verifika l-aċċess għall-informazzjoni ġie parzjalment miċħud. Għaldaqstant, skont l-Artikolu 18(1) tar-Regolament bażiku, il-konklużjonjiet rigward din il-kumpanija kienu abbażi tal-fatti disponibbli. Skont l-Artikolu 18(4), il-kumpanija kienet informata bl-intenzjoni li tkun injorata l-informazzjoni mressqa minnha u ngħatat skadenza ta’ żmien sabiex tipprovdi iktar spjegazzjonijiet.49.  Wara l-iżvelar, il-kumpanija ammettiet li hija kienet evadiet il-miżuri fil-passat billi ffalsifikat l-oriġini tal-prodotti mixtrija mill-RPĊ Min-naħa l-oħra, il-kumpanija qalet li hija ressqet biżżejjed informazzjoni dwar il-produzzjoni, bejgħ u xiri matul l-PI li ġiet verifikata fuq il post. Hija argumentat ukoll li dan għandu jkun biżżejjed biex jiġi stabbilit li hija ma kinitx evadiet il-miżuri fis-seħħ fl-PI50.  Madankollu, fid-dawl tal-fatt li l-evażjoni mill-kumpanija li ammettiet li kienet involuta fil-prattiċi ta' evażjoni u barra minn hekk ippruvat tiżgwida l-investigazzjoni, huwa meqjus xieraq li jiġi injorat l-intier tas-sottomissjoni tal-kumpanija u li din il-kumpanija ma tkunx eżenti mill-miżuri estiżi, bħal ma hu muri aktar 'l isfel fil-premessa (77). kumpanija51.  Kif spjegat fil-premessa (18), kumpanija waħda nnotifikat lill-Kummissjoni li hija kienet falliet u rtirat il-kooperazzjoni tagħha. Kif intqal hawn fuq, il-konklużjonjiet rigward din il-kumpanija kellhom ikunu ibbażati fuq il-fatti disponibbli skont it-tifsira tal-Artikolu 18(1) tar-Regolament bażiku.52.  Abbażi ta' dawn il-fatti kien konkluż li għalkemm l-ebda wieħed mill-ko-produtturi Koreani ma nstab li kien involut, it-trasbord kien qiegħed verament iseħħ matul il-PI u fis-snin ta' qabel. Dan huwa wkoll ikkonfermat mis-sejbiet fir-rigward tal-bidla tal-mudell fil-kummerċ kif deskritt hawn fuq fil-premessa (39).53.  Għandu jiġi nnotat li fl-2007 l-OLAF bdiet investigazzjoni dwar it-trasbord tal-istess prodott permezz tal-Korea. Hu magħruf li l-awtoritajiet Koreani wettqu investigazzjonijiet fil-prattiċi allegati ta' evażjoni fl-istess żmien u kkonkludew li diversi kumpaniji, prinċipalment negozjanti, kkommettew frodi bil-falsifikazzjoni tal-oriġini tal-SWR importat mir-RPĊ lejn il-Korea meta esportaw mill-ġdid il-prodott.54.  Għalhekk l-eżistenza tat-trasbord tal-prodotti ta’ oriġini Ċiniża permezz tar-Repubblika tal-Korea ġiet ikkonfermata.Operazzjoni tal-Assemblea55.  Is-sorsi tal-materja prima u l-ispiża tal-produzzjoni kienu analizzati għal kull kumpanija li kkoperat u dan sabiex ikun stabbilit jekk hemmx xi operazzjoni ta' assembleġġ fir-Repubblika tal-Korea li qed tevadi l-miżuri skont il-kriterji tal-Artikolu 13(2). Fil-każijiet kollha il-materja prima ta’ oriġini Ċiniża (vireg tal-wire jew prodott nofsu lest) ma kinitx tikkostitwixxi is-60% jew aktar tal-valur totali tal-partijiet tal-prodott finali. Għalhekk ma kienx neċessarju li jkun eżaminat jekk il-limitu ta' 25% tal-valur miżjud kienx intlaħaq jew le.Il-MalasjaTrasbord56.  L-investigazzjoni stabbiliet li ħadd mill-produtturi li kkoperaw fil-Malasja ma importa l-prodott ikkonċernat miċ-Ċina matul l-PI.57.  Abbażi tas-sehem tal-esportazzjonijiet mill-kumpaniji li kkoperaw lejn l-Unjoni fi ħdan l-esportazzjonijiet totali mill-Malasja għall-Unjoni kif irreġistrati mill-COMEXT, jista' jiġi konkluż li ż-żieda tal-importazzjonijiet mill-Malasja murija fl-istatistika tista’ tkun spjegata bis-sħiħ biż-żieda tal-esportazzjoni tal-kumpanniji li kkoperaw. Din il-konklużjoni hija msaħħa minn żieda tal-volum tal-produzzjoni totali tal-produtturi ġenwini tal-Malasja matul l-istess perjodu kif deskritt fil-premessa (38).58.  L-applikant staqsa dwar din is-sejba mingħajr ma pprovda l-ebda raġuni jew evidenza ulterjuri. Dan l-argument kellu għalhekk jiġi miċħud.Operazzjoni tal-Assemblea59.  Is-sorsi tal-materja prima u l-ispiża tal-produzzjoni kienu analizzati għal kull kumpanija li kkoperat u dan sabiex ikun stabbilit jekk hemmx xi operazzjoni ta' assembleġġ fil-Malasja li qed tevadi l-miżuri skont il-kriterji tal-Artikolu 13(2). Fil-każijiet kollha il-materja prima ta’ oriġini Ċiniża (vireg tal-wire jew prodott nofsu lest) ma kinitx tikkostitwixxi is-60% jew aktar tal-valur totali tal-partijiet tal-prodott finali. Għalhekk ma kienx neċessarju li jkun eżaminat jekk il-limitu ta' 25% tal-valur miżjud kienx intlaħaq jew le.60.  Jista' għalhekk jiġi konkluż li l-bidla fix-xejra tal-kummerċ osservata bejn ir-RPĊ, il-Malasja u l-Unjoni ma tirriżultax minn prattiċi ta' evażjoni fil-Malasja. Konsegwentement, l-investigazzjoni dwar l-importazzjonijiet tal-SWR konsenjati mill-Malasja għandha tintemm.61.  Nuqqas ta’ raġuni adegwata jew ġustifikazzjoni ekonomika suffiċjenti għajr l-impożizzjoni tad-dazju anti-dumping (Repubblika tal-Korea)62.  L-investigazzjoni ma ħarġet għad-dawl l-ebda raġuni adegwata jew ġustifikazzjoni ekonomika oħra għat-trasbord ħlief l-evitar tad-dazju anti-dumping fis-seħħ fuq l-SWR li joriġinaw fiċ-Ċina.63.  Id-dgħajfien tal-effett ta’ rimedju tad-dazju anti-dumping (il-kumpaniji Koreani li ma kkoperawx)64.  Biex jiġi valutat jekk il-prodotti importati, f'termini ta' kwantitajiet u prezzijiet, dgħajfux l-effetti rimedjali tal-miżuri fis-seħħ fuq importazzjonijiet tal-SWR miċ-Ċina, kienet użata d-dejta COMEXT għax kienet ikkunsidrata bħala l-aħjar dejta disponibbli dwar il-kwantitajiet u l-prezzijiet ta’ esportazzjonijiet minn kumpaniji li ma kkoperawx. Il-prezzijiet kif kienu determinati ġew imqabbla mal-livell ta' eliminazzjoni ta' ħsara stabbilit għal produtturi tal-Unjoni fir-reviżjoni tal-iskadenza.65.  Iż-żieda ta' importazzjonijiet mill-Korea kienet meqjusa sinifikanti f'termini ta' kwantitajiet meta wieħed iżomm f'moħħu d-daqs tas-suq kif stabbilit fir-reviżjoni tal-iskadenza (premessa 99 tar-Regolament (KE) Nru 1858/2005). Il-konsum stmat tal-Unjoni fil-perjodu ta' investigazzjoni kurrenti jagħti indikazzjoni simili dwar is-sinifikat ta' dawn l-importazzjonijiet. Il-paragun tal-livell ta' eliminazzjoni tal-ħsara kif stabbilit fir-reviżjoni ta' skadenza u l-prezz medju peżat ta' esportazzjoni wera bejgħ taħt il-prezz sinifikanti. Ġie għalhekk konkluż li l-miżuri qegħdin jiġu mminati f'termini ta' kwantitajiet u prezzijiet.66.  Evidenza ta' dumping (kumpaniji Koreani li ma kkoperawx)67.  Fl-aħħarnett, skont l-Artikolu 13(1) u (2) tar-Regolament bażiku, ġie eżaminat jekk kienx hemm evidenza ta’ dumping b’rabta mal-valur normali stabbilit qabel għal prodotti simili jew bħalhom.68.  Fir-reviżjoni tal-iskadenza l-valur normali ġie stabbilit abbażi tal-prezzijiet fit-Turkija, li fl-investigazzjoni nstab li kien pajjiż analogu b’ekonomija tas-suq adegwata għar-RPĊ. Fl-investigazzjoni preżenti kien stabbilit li l-prezz tal-vireg tal-wajer, l-input prinċipali użat fil-produzzjoni tal-SWR żdied b'mod sinifikanti mir-reviżjoni ta' skadenza. Għalhekk, u meta wieħed jikkunsidra li l-iżviluppi tal-prezz tal-materja prima ġew riflessi fil-prezz tal-esportazzjoni matul l-PI, kien meqjus xieraq li jkun aġġornat il-valur normali kif stabbilit minn qabel bl-iżvilupp tal-prezzijiet tal-materja prima.69.  Parti sinifikanti ta' esportazzjonijiet mill-Korea nstabet li kienet ta' produzzjoni ġenwina tal-Korea. Għal din ir-raġuni, biex ikunu stabbiliti l-prezzijiet ta' esportazzjoni mir-Repubblika tal-Korea li huma affettwati mill-evażjoni, kienu kkunsidrati biss l-esportazzjonijiet tal-produtturi/esportaturi li ma kooperawx u dan abbażi tal-aqwa fatti disponibbili, fuq il-prezz medju ta' esportazzjoni tal-SWR matul l-PI kif irrapportat fil-COMEXT.70.  Biex jiġi żgurat tqabbil ġust bejn il-valur normali u l-prezz ta’ esportazzjoni, saret konċessjoni xierqa fil-forma ta’ aġġustamenti għad-differenzi li jaffettwaw il-prezzijiet u l-komparabilità tal-prezzijiet skont l-Artikolu 2(10) tar-Regolament bażiku. Għalhekk saru aġġustamenti għal differenzi fit-taxxi indiretti, trasport u spejjeż ta' assigurazzjoni bbażati fuq l-ispejjeż medji tal-produtturi/esportaturi Koreani li kkoperaw fl-PI.71.  Skont l-Artikoli 2(11) u 2(12) tar-Regolament bażiku, id-dumping ġie kkalkolat permezz ta’ tqabbil bejn il-medja bil-piż differenzjat tal-valur normali kif stabbilit fl-investigazzjoni oriġinali u l-prezzijiet medji peżati ta' esportazzjoni matul l-PI ta’ din l-investigazzjoni, espress bħala perċentwali tal-prezz CIF fi dazju mhux imħallas tal-fruntiera tal-Komunità.72.  Il-paragun tal-valur normali medju peżat u l-prezzijiet medji peżati ta’ esportazzjoni kif stabbiliti wera dumping.73.  IL-MIŻURI74.  Minħabba dan t'hawn fuq, ġie konkluż li d-dazju definittiv anti-dumping impost fuq l-importazzjonijiet tal-SWR li joriġinaw fiċ-Ċina kien evitat permezz tat-trasbord permezz tar-Repubblika tal-Korea skont l-Artikolu 13(1) tar-Regolament bażiku.75.  Skont l-ewwel vers tal-Artikolu 13(1) tar-Regolament bażiku, il-miżuri fis-seħħ fuq l-importazzjonijiet tal-prodott ikkonċernat li joriġina mir-RPĊ għandhom għalhekk jiġu estiżi għall-importazzjonijiet tal-istess prodott ikkunsinnat mir-Repubblika tal-Korea, kemm jekk ikun iddikjarat li joriġina mir-Repubblika tal-Korea kif ukoll jekk le.76.  Il-miżuri li jiġu estiżi għandhom ikunu dawk stabbiliti fl-Artikolu 1 paragrafu 2 tar-Regolament (KE) Nru 1858/2005, li huma dazju definittiv anti-dumping ta' 60.4% applikabbli għall-prezz nett CIF, prezz ħieles fuq il-fruntiera tal-Komunità, qabel id-dazju doganali.77.  Skont l-Artikoli 13(3) u 14(5) tar-Regolament bażiku, li jistipulaw li kull miżura estiża għandha tapplika għall-importazzjonijiet li daħlu fl-Unjoni skont ir-reġistrazzjoni imposta mir-Regolament tal-bidu, għandhom jinġabru d-dazji fuq dawk l-importazzjonijiet irreġistrati tal-SWR ikkunsinnati mill-Korea.78.  IT-TERMINAZZJONI TAL-INVESTIGAZZJONI KONTRA L-MALASJA79.  Fid-dawl tas-sejbiet fir-rigward tal-Malasja, l-investigazzjoni dwar l-evażjoni possibbli tal-miżuri anti-dumping minn importazzjonijiet ta' SWR konsenjati mill-Malasja għandha tintemm u r-reġistrazzjoni tal-importazzjonijiet ta' SWR konsenjati mill-Malasja introdotta mir-Regolament tal-bidu għandha titwaqqaf.80.  L-applikant ikkontesta l-proposta li tintemm l-investigazzjoni kontra l-Malasja. Wara li diġà kienu ġew indirizzati l-argumenti kollha hawn fuq, ma kien hemm ebda raġuni oħra biex tkun ikkunsidrata mill-ġdid il-proposta.81.  TALBIET GĦALL-EŻENZJONI82.  L-erbatax-il kumpanija fir-Repubblika tal-Korea li wieġbu għall-kwestjonarju talbu eżenzjoni mill-miżuri estiżi possibbli skont l-Artikolu 13(4) tar-Regolament bażiku.83.  Kif spjegat fil-premessa (18), waħda minn dawn il-kumpaniji sussegwentement waqqfet il-koperazzjoni. It-talba tagħha għal eżenzjoni skont l-Artikolu 13(4) kellha għalhekk tiġi miċħuda.84.  Kumpanija oħra kif spjegat fil-premessa (47) ppreżentat tagħrif falz u ċaħdet l-aċċess għall-informazzjoni mitluba. It-talba tagħha għal eżenzjoni skont l-Artikolu 13(4) ma setgħetx tiġi aċċettata.85.  Kumpanija terza fir-Repubblika tal-Korea ma esportax il-prodott kemm matul l-PI u lanqas wara u l-ebda konklużjonijiet ma jistgħu jiġu dedotti fir-rigward tan-natura tal-operazzjonijiet tagħha. Għalhekk, l-eżenzjoni lil din il-kumpanija ma setgħetx tingħata. Madankollu, jekk jidher, wara l-estensjoni tal-miżuri anti-dumping fis-seħħ, li l-kundizzjonijiet fl-Artikolu 11(4) u 13(4) tar-Regolament bażiku humiex sodisfatti; is-sitwazzjoni tal-kumpanija tista' tiġi rivedut fuq talba.86.  Il-kumpanija qajmet oġġezzjoni u tenniet t-talba tagħha għal eżenzjoni. Madankollu, ma tressqux informazzjoni u provi ġodda li jistgħu jbiddlu d-deċiżjoni ta' hawn fuq. Għalhekk it-talba tagħha ma setgħetx tiġi aċċettata.87.  L-ebda waħda mill-kumpaniji l-oħra li kkoperaw fir-Repubblika tal-Korea ma nstabet li evadiet il-miżuri. Barra minn hekk, l-ebda waħda mill-kumpanniji li talbu l-eżenzjoni ma huma relatati mal-kumpaniji involuti fi prattiċi ta’ evażjoni. B'mod partikolari, huwa nnotat li l-erba’ produtturi konċernati huma relatati ma' kumpaniji tar-RPĊ li huma suġġetti għall-miżuri oriġinali. Madankollu, m'hemm l-ebda evidenza li tali relazzjoni ġiet stabbilita jew użati għall-evażjoni tal-miżuri fis-seħħ fuq importazzjonijiet li joriġinaw fiċ-Ċina. L-eżenzjonijiet għandhom għalhekk jingħataw lill-kumpaniji l-oħra li kkoperaw mhux imsemmija fil-premessi (76) sa (78).88.  Huwa kkunsidrat li huma meħtieġa miżuri speċjali f'dan il-każ sabiex jiżguraw l-applikazzjoni korretta ta' dawn l-eżenzjonijiet. Dawn il-miżuri speċjali huma r-rekwiżit tal-preżentazzjoni lill-awtoritajiet Doganali tal-Istati Membri ta' fattura kummerċjali valida, li għandha tkun konformi mal-ħtiġiet stipulati fl-Anness għal dan ir-Regolament. L-importazzjonijiet li ma jkunux akkumpanjati b'fattura tali għandhom ikunu suġġetti għad-dazju estiż anti-dumping applikabbli għall-kumpaniji kollha li mhumiex eżentati minnu fir-Repubblika tal-Korea.89.  Esportaturi oħra konċernati li ma ġewx ikkuntattjati mill-Kummissjoni fil-qafas ta’ dan il-proċediment u li jkun beħsiebhom jippreżentaw talba għal eżenzjoni mid-dazju estiż anti-dumping skont l-Artikolu 13 (4) tar-Regolament bażiku se jkunu mitluba li jimlew kwestjonarju sabiex jippermettu lill-Kummissjoni tiddetermina tistax tingħata eżenzjoni. Il-Kummissjoni normalment tagħmel ukoll żjara ta' verifika fuq il-post. It-talba għandha tkun indirizzata lill-Kummissjoni bl-informazzjoni kollha rilevanti.90.  Fejn eżenzjoni hi mandata, il-Kummissjoni, wara konsultazzjoni mal-Kumitat Konsultattiv, konsegwentement tipproponi l-emenda ta’ dan ir-Regolament. Sussegwentement, kull eżenzjoni mogħtija tkun monitorjata biex tkun assigurata l-osservanza tal-kundizzjonijiet stabbiliti fiha.91.  ĊAĦDA92.  Il-partijiet kollha interessati ġew mgħarrfa bil-fatti essenzjali u l-kunsiderazzjonijiet li wasslu għall-konklużjonijiet imsemmija u ġew mistiedna jagħmlu l-kummenti. Kienu kkunsidrati il-kummenti orali u miktuba li tressqu. L-ebda wieħed mill-argumenti ppreżentati ma ta lok għal modifika tas-sejbiet definittivi.ADOTTA DAN IR-REGOLAMENT:Artikolu 11. Id-dazju definittiv anti-dumping impost mir-Regolament (KE) Nru 1858/2005 fuq importazzjonijiet ta' ħbula u kejbils inklużi ħbula bil-koljatura maqfula, esklużi ħbula u kejbils tal-azzar li ma jsaddadx, b'massimu ta' cross-section li teċċedi 3 mm, li joriġinaw fir-Repubblika Popolari taċ-Ċina, hu hawnhekk estiż għal importazzjonijiet ta' ħbula u kejbils inklużi ħbula bil-koljatura maqfula, esklużi ħbula u kejbils tal-azzar li ma jsaddadx, b'massimu ta' cross-section li teċċedi 3 mm, ikkunsinjati mir-Repubblika tal-Korea, kemm jekk iddikjarati bħala li joriġinaw fir-Repubblika tal-Korea kif ukoll jekk le, li bħalissa jaqgħu taħt kodiċi NM ex 7312 10 81, ex 7312 10 83, 7312 10 85, ex 7312 10 89 u ex 7312 10 98 (kodiċi TARIC 7312 10 81 13, 7312 10 83 13, 7312 10 85 13, 7312 10 89 13 u 7312 10 98 13), bl-eċċezzjoni ta' dawk prodotti mill-kumpaniji elenkati hawn taħt:Il-pajjiż | Kumpanija | Kodiċi addizzjonali TARIC |Ir-Repubblika tal-Koreja | Bosung Wire Rope Co, Ltd., 972-5, Songhyun-Ri, Jinrae-Myeun, Kimhae-Si, Gyeungsangnam-Do | A969 |Chung Woo Rope Co., Ltd. 1682-4, Songjung-Dong, Gangseo-Gu, Busan | A969 |CS Co., Ltd, 287-6 Soju-Dong Yangsan-City, Kyoungnam | A969 |Cosmo Wire Ltd., 447-1, Koyeon-Ri, Woong Chon-Myon Ulju-Kun, Ulsan | A969 |Dae Heung Industrial Co., Ltd., 185 Pyunglim - Ri, Daesan-Myun, Haman – Gun, Gyungnam | A969 |DSR Wire Corp., 291, Seonpyong-Ri, Seo-Myon, Suncheon-City, Jeonnam | A969 |Kiswire Ltd., 20t h Fl. Jangkyo Bldg., 1, Jangkyo-Dong, Chung-Ku, Seoul | A969 |Manho Rope & Wire Ltd., Dongho Bldg, 85-2, 4 Street Joongang-Dong, Jong-gu, Busan | A969 |Shin Han Rope CO.,LTD, 715-8, Gojan-dong, Namdong-gu, Incheon | A969 |Ssang Yong Cable Mfg. Co., Ltd, 1559-4 Song-Jeong Dong, Gang-Seo Gu, Busan | A969 |Young Heung Iron & Steel Co., Ltd, 71-1 Sin-Chon Dong, Changwon City, Gyungnam | A969 |2. L-applikazzjoni ta' eżenzjonijiet mogħtija lill-kumpaniji speċifikament imsemmija fil-paragrafu 1 jew awtorizzati mill-Kummissjoni skonT l-Artikolu 3(2) għandha tkun kundizzjonali fuq preżentazzjoni lill-awtoritajiet doganali tal-Istati Membri ta' fattura kummerċjali valida, li għandha tkun konformi mar-rekwiżiti stipulati fl-Anness. Jekk l-ebda fattura bħal din ma tiġi preżentata, għandu jiġi applikat id-dazju anti-dumping kif impost mill-paragrafu 1.3. Id-dazju estiż bil-paragrafu 1 ta' dan l-Artikolu għandu jinġabar fuq l-importazzjonijiet ikkunsinjati mir-Repubblika tal-Korea, kemm jekk iddikjarati li joriġinaw fir-Repubblika tal-Korea kif ukoll le, irreġistrati skont l-Artikolu 2 tar-Regolament (KE) Nru 734/2009 u l-Artikoli 13(3) u 14(5) tar-Regolament (KE) Nru 1225/2009, bl-eċċezzjoni ta' dawk il-prodotti mill-kumpanniji elenkati fil-paragrafu 1.4. Id-dispożizzjonijiet fis-seħħ li jikkonċernaw id-dazji doganali għandhom japplikaw.Artikolu 2L-investigazzjoni mibdija mir-Regolament (KE) Nru 734/2009 rigward il-possibiltà ta’ evażjoni mill-miżuri anti-dumping imposti mir-Regolament (KE) Nru 1858/2005 dwar l-importazzjoni ta’ ħbula tal-azzar u kejbils li joriġinaw mir-Repubblika Popolari taċ-Ċina b’importazzjoni ta’ ħbula tal-azzar u kejbils ikkunsinnati mill-Malasja, kemm jekk iddikjarati li joriġinaw mill-Milasja kif ukoll jekk le, u li tagħmel tali importazzjoni suġġetta għar-reġistrazzjoni, hija b’dan mitmuma.Artikolu 31. It-talbiet għall-eżenzjoni mid-dazju estiż skont l-Artikolu 1 għandhom isiru bil-miktub f'waħda mil-lingwi uffiċjali tal-Unjoni Ewropea u jridu jkunu ffirmati minn persuna awtorizzata li tirrappreżenta l-entità li qed titlob l-eżenzjoni. It-talba trid tintbagħat fl-indirizz li ġej:European CommissionDirectorate-General for TradeDirectorate HOffice: N-105 04/92B - 1049 BrussellBELGIUMFaks (32 2) 295 65 052. Skont l-Artikolu 13(4) tar-Regolament (KE) Nru 1225/2009, il-Kummissjoni tista’, wara li tikkonsulta mal-Kumitat Konsultattiv, tawtorizza b’deċiżjoni l-eżenzjoni ta' importazzjonijiet minn kumpaniji li ma evitawx il-miżuri anti-dumping imposti mir-Regolament (KE) Nru 1858/2005, mid-dazju estiż skont l-Artikolu 1.Artikolu 4L-awtoritajiet tad-dwana qed ikunu ordnati biex ma jkomplux jirreġistraw l-importazzjonijiet, kif kien ġie stabbilit skont l-Artikolu 2 tar-Regolament (KE) Nru 734/2009.Artikolu 5Dan ir-Regolament għandu jidħol fis-seħħ l-għada tal-pubblikazzjoni tiegħu f' Il-Ġurnal Uffiċjali tal-Unjoni Ewropea.Dan ir-Regolament għandu jorbot fl-intier tiegħu u japplika direttament fl-Istati Membri kollha.Magħmul fi Brussell,Għall-KunsillIl-PresidentAnnessDikjarazzjoni ffirmata minn uffiċjal tal-entità li toħroġ il-fattura kummerċjali, fil-format li ġej trid tkun tidher fuq il-fattura kummerċjali valida msemmija fl-Artikolu 1(2):93.  L-isem u l-funzjoni tal-uffiċjal tal-entità li qed joħroġ il-fattura kummerċjali.94.  Id-dikjarazzjoni li ġejja: "Jiena, hawn taħt iffirmat, niċċertifika li l-(volum) ta' (prodott ikkonċernat) mibjugħ għall-esportazzjoni lejn il-Komunità Ewropea kopert minn din il-fattura, kien immanifatturat minn (isem u indirizz tal-kumpanija) (kodiċi TARIC addizzjonali) fi (pajjiż ikkonċernat). Niddikjara li t-tagħrif mogħti f’din il-fattura huwa sħiħ u korrett.95.  Data u firma[1] ĠU L 343, 22.12.2009, p. 51.[2] ĠU L 217, 17.8.1999, p. 1.[3] ĠU L 328, 30.10.2004, p. 1.[4] ĠU L 120, 24.4.2004, p.1.[5] ĠU L 299, 16.11.2005, p. 1.[6] ĠU L 208, 12.08.2009, p. 7.


|

52010PC0344

 Proposta għal regolament tal-Parlament Ewropew u tal-Kunsill li jistabbilixxi arranġamenti tranżizzjonali għal ftehimiet bilaterali ta' investiment bejn l-Istati Membri u pajjiżi terzi  /* KUMM/2010/0344 finali - COD 2010/0197 */

	[pic] | IL-KUMMISSJONI EWROPEA |Brussel 7.7.2010KUMM(2010)344 finali2010/0197 (COD)Proposta għalREGOLAMENT TAL-PARLAMENT EWROPEW U TAL-KUNSILLli jistabbilixxi arranġamenti tranżizzjonali għal ftehimiet bilaterali ta' investiment bejn l-Istati Membri u pajjiżi terziMEMORANDUM TA’ SPJEGAZZJONI1. IL-KUNTEST TAL-PROPOSTAIt-Trattat dwar il-Funzjonament tal-Unjoni Ewropea (minn hawn 'il quddiem: "it-TFUE") jistabbilixxi l-kompetenza esklussiva tal-Unjoni Ewropea dwar investiment barrani dirett, bħala parti mill-politika kummerċjali komuni (l-Artikolu 207(1) u l-Artikolu 3(1)(e). Skont l-Artikolu 2(1) tat-TFUE, l-Unjoni biss tista' tilleġiżla u tadotta atti li jorbtu legalment f'żona fejn l-Unjoni tingħata kompetenza esklussiva.Qabel id-dħul fis-seħħ tat-TFUE, l-Istati Membri kkonkludew aktar minn 1000 ftehim bilaterali relatati mal-investiment ma' pajjiżi terzi, li għandhom x'jaqsmu f'parti jew fi sħiħ mal-investiment barrani dirett. Ftehimiet bħal dawn jinkludu t-Trattati Bilaterali ta’ Investiment (TBI) li jipprovdu, fost l-oħrajn, garanziji dwar il-kundizzjonijiet tal-investiment fi Stati Membri u f'pajjiżi terzi, fil-forma ta' impenji speċifiċi li jorbtu skont il-liġi internazzjonali.Għalkemm il-ftehimiet jibqgħu jorbtu fuq l-Istati Membri bħala dmir tal-liġi pubblika internazzjonali, fid-dawl tad-dħul fis-seħħ tat-TFUE l-eżistenza tal-ftehimiet tal-Istati Membri relatati mal-investiment u l-impenji meħuda f'isimhom għandhom ikunu indirizzati mill-perspettiva tal-kompetenza esklussiva tal-UE dwar investiment barrani dirett.Fin-nuqqas ta' reġim tranżizzjonali espliċitu fit-TFUE li jikkjarifika l-istat tal-ftehimiet tal-Istati Membri, il-proposta attwali għar-Regolament tal-Kunsill u tal-Parlament se tawtorizza l-eżistenza kontinwa tal-ftehimiet kollha ta' investiment li huma attwalment fis-seħħ bejn l-Istati Membri u l-pajjiżi terzi. F'dan il-każ, din il-proposta tipprovdi għal garanzija espliċita ta' ċertezza legali fir-rigward tal-kundizzjonijiet li skonthom jaħdmu l-investituri.Dan l-approċċ, li jirrifletti mmaniġġjar evoluzzjonarju tad-dħul fis-seħħ tat-TFUE, simili ħafna għall-introduzzjoni tal-politika kummerċjali komuni fis-snin 60,[1] jippermetti għall-formulazzjoni u l-elaborazzjoni gradwali ta' politika tal-UE dwar l-investiment, li l-għan tagħha jkun li tkun ta' użu għall-investituri u l-investimenti b'mod ugwali.Din il-proposta, filwaqt li tirrikonoxxi li l-Istati Membri jistgħu jkunu meħtieġa jew jistgħu jeħtieġu li jemendaw jew jimmodifikaw ftehimiet ta' investiment, b'mod partikolari biex jagħmluhom konformi mal-obbligi tat-Trattat, tistabbilixxi wkoll qafas u kundizzjonijiet biex l-Istati Membri jingħataw is-setgħa li jidħlu f'negozjati ma' pajjiż terz bl-għan li jimmodifikaw ftehimiet bilaterali eżistenti relatati mal-investiment. Dan il-qafas jippermetti wkoll lill-Istati Membri biex jinnegozjaw u jikkonkludu, skont ċerti kundizzjonijiet stabbiliti minn din il-proposta, ftehim bilaterali ġdid relatat mal-investiment ma' pajjiżi terzi. Jekk l-Unjoni tkun esklussivament kompetenti għall-investiment barrani dirett, u jekk politika tal-UE dwar l-investiment se tiġi żviluppata gradwalment, il-proċedura stabbilita minn din il-proposta għandha titqies bħala miżura tranżizzjonali eċċezzjonali.Dan ir-Regolament jindirizza biss l-aspetti tranżizzjonali tal-immaniġġjar tal-kompetenza l-ġdida tal-UE dwar l-investiment. Biex il-politika l-ġdida tal-UE dwar l-investiment tiġi żviluppata abbażi tal-kompetenzi esklussivi li għadhom kif inkisbu dwar investiment barrani dirett, l-għanijiet, il-kriterji u l-kontenut tagħha, mhumiex indirizzati permezz ta' dan ir-Regolament u minflok huma indirizzati f'Komunikazzjoni separata mill-Kummissjoni għall-Parlament Ewropew u l-Kunsill, adottata simultanjament ma' din il-proposta għal Regolament.2. ALTERNATTIVI TAL-POLITIKA U KONSULTAZZJONIJIET MA' PARTIJIET INTERESSATIFilwaqt li qieset in-natura partikolari tas-suġġett, il-Kummissjoni vvalutat sensiela ta' alternattivi sabiex tilħaq l-għan deskritt hawn fuq, għalkemm ma wettqitx stima tal-impatt formali. Fil-25 ta' Jannar 2010 saret laqgħa fi Brussell mal-esperti mill-Istati Membri biex jiġi diskuss l-istat tal-ftehimiet bilaterali relatati mal-investiment konklużi bejn l-Istati Membri u l-pajjiżi terzi.Il-livell safejn il-ftehimiet tal-Istati Membri dwar investiment mhumiex kompatibbli mal-liġi tal-UE jista' jkun is-suġġett ta' diskussjonijiet. Il-Kummissjoni temmen li kwalunkwe inċertezza legali dwar l-istat u l-validità ta' dawn il-ftehimiet, liema inċertezza tista' tkun ta' detriment għall-attivitajiet tal-investimenti u l-investituri tal-UE barra mill-pajjiż jew għall-invstimenti u investituri barranin fl-Istati Membri, għandha tiġi evitata. Tali inċertezza tmur kontra r-raġuni fundamentali tal-ħarsien tal-investiment, jiġifieri, dik li tipprovdi ċertezza legali dwar l-imġiba tal-pajjiżi li laqgħuhom. Fid-dawl tas-sitwazzjoni li seħħet mad-dħul fis-seħħ tat-TFUE, azzjoni mgħaġġla u deċiżiva hija għaldaqstant ippreferuta minn nuqqas ta' azzjoni jew azzjoni mill-ġdid fuq inazzjoni jew azzjoni mill-ġdid ippostponuta.Strumenti ta' liġi li ma torbotx, bħal ma huma stqarrija jew dikjarazzjoni mis-servizzi tal-Kummissjoni jew mill-Kulleġġ dwar l-istat u l-validità ta' ftehimiet bilaterali ta' investiment, ma jistabbilixxux iċ-ċertezza legali li hija meħtieġa biex tiggarantixxi l-ftehimiet ikkonċernati. Din hija r-raġuni għalfejn strument legali huwa l-alternattiva ppreferuta.Din il-proposta ssostni l- istatus quo u toffri soluzzjoni tranżizzjonali billi tawtorizza l-eżistenza kontinwa tal-ftehimiet bilaterali relatati mal-investiment konklużi bejn l-Istati Membri u pajjiżi terzi. L-impatt ewlieni ta' din il-proposta huwa li jiġi evitat impatt negattiv ħafna, jiġifieri, it-tagħwir potenzjali tad-drittijiet u l-benefiċċji disponibbli għall-investituri u l-investimenti skont il-ftehimiet internazzjonali ta' investiment. F'dan ir-rigward, l-impatt tan-nuqqas ta' azzjoni huwa kkunsidrat li jkun ħafna ogħla mill-impatt ta' din l-azzjoni, liema impatt huwa newtrali billi jżomm l- istatus quo .L-awtorizzazzjoni pprovduta f'din il-proposta la tiġġudika minn qabel il-profil ta' politika tal-UE dwar l-investiment li jista' jkun hemm fil-futur, u lanqas tippermetti li l-ftehimiet koperti jdgħajfu l-eżerċizzju tal-kompetenza tal-UE. F'dan ir-rigward l-awtorizzazzjoni mogħtija skont din il-proposta tista' tiġi rtirata, b'konformità mal-proċeduri speċifikati fiha. Din il-proċedura tqis ukoll l-obbligu tal-Istati Membri biex jeliminaw kwalunkwe inkompatibbiltajiet mat-TFUE li jistgħu jeżistu fil-ftehimiet eżistenti, kif identifikat mill-Qorti tal-Ġustizzja tal-Unjoni Ewropea.3. L-ELEMENTI LEGALI TAL-PROPOSTAL-għan ta' din il-proposta huwa li tiġi awtorizzata l-kontinwità fis-seħħ tal-ftehimiet internazzjonali relatati mal-investiment konklużi bejn l-Istati Membri u pajjiżi terzi u li jiġu stabbiliti kundizzjonijiet u qafas proċedurali għan-negozjati u l-konklużjoni mill-Istati Membri ta' ftehimiet bħal dawn.Il- Kapitolu I jistipula s-suġġett u l-ambitu tar-Regolament. L-Artikolu 1 jipprevedi li r-Regolament ikopri ftehimiet bejn l-Istati Membri u pajjiżi terzi relatati mal-investiment.Il- Kapitolu II jipprevedi għall-awtorizzazzjoni biex ftehimiet bilaterali eżistenti li l-Istati Membri kkonkludew ma' pajjiżi terzi jibqgħu fis-seħħ.L-Artikolu 2 jistipula li l-Istati Membri għandhom jinnotifikaw lill-Kummissjoni b'kull ftehim li huma jixtiequ jkomplu jonoraw skont it-termini u l-kundizzjonijiet tar-Regolament. Il-ftehimiet li ġew konklużi imma ma daħlux fis-seħħ ikunu jaqgħu wkoll taħt l-Artikolu 2.L-Artikolu 3 jawtorizza ż-żamma fis-seħħ tal-ftehimiet eżistenzi kollha relatati mal-investiment li saru bejn l-Istati Membri u pajjiżi terzi u li ġew innotifikati mill-Istati Membri. Dan il-perjodu jibda jgħodd mad-dħul fis-seħħ ta' dan ir-Regolament. Din l-awtorizzazzjoni hija mingħajr preġudizzju għall-obbligi tal-Istati Membri skont il-liġi tal-Unjoni[2].L-Artikolu 4 jipprevedi għall-pubblikazzjoni annwali tal-ftehimiet innotifikati kollha f 'Il-Ġurnal Uffiċjali , sabiex jiġi żgurat li l-partijiet interessati kollha jkunu jafu l-ambitu eżatt tal-kopertura legali pprovduta mir-Regolament.L-Artikolu 5 jipprevedi għal reviżjoni tal-ftehimiet li ġew innotifikati. Ir-reviżjoni se tidentifika l-aspetti kwantitattivi u l-kwalitattivi tal-ftehimiet fis-seħħ, kif ukoll l-ostakoli li l-ftehimiet jistgħu possibbilment jippreżentaw għall-implimentazzjoni tal-politika kummerċjali komuni. B'mod partikolari, il-Kummissjoni se tevalwa jekk il-ftehimiet jew id-dispożizzjonijiet tagħhom ikunux f'kunflitt mal-liġi tal-Unjoni, idgħajfux in-negozjati jew il-ftehimiet relatati mal-investiment bejn l-Unjoni u pajjiżi terzi, jew idgħajfux l-politiki tal-Unjoni relatati mal-investiment, inkluża b'mod partikolari l-politika kummerċjali komuni. Mhux aktar tard minn ħames snin wara d-dħul fis-seħħ tar-Regolament, il-Kummissjoni se tippreżenta rapport imsejjes fuq ir-reviżjoni tal-ftehimiet u kwalunkwe rakkomandazzjoni possibbli biex tintemm l-applikazzjoni tad-dispożizzjonijiet tal-Kapitolu II jew biex jiġu mmodifikati dawn id-dispożizzjonijiet.L-Artikolu 6 jiddeskrivi fid-dettall l-irtirar possibbli tal-awtorizzazzjoni mogħtija skont dan il-Kapitolu. Irtirar tal-awtorizzazzjoni jista' jkun meħtieġ għal ftehim wieħed jew aktar ma' pajjiż terz meta dawn il-ftehimiet ikunu f'kunflitt mal-liġi tal-Unjoni. Fit-tieni lok, l-awtorizzazzjoni tista' tiġi rtirata meta ftehim ikun dupplikat, kollu kemm hu jew parti minnu, fi ftehim tal-Unjoni li jkun fis-seħħ ma' dak il-pajjiż terz u din id-dupplikazzjoni speċifika ma tkunx indirizzata fil-ftehim tal-aħħar. Per eżempju, qiegħda ssir referenza għal xenarju fejn l-Unjoni tikkonkludi ftehim ta' kummerċ ħieles ma' pajjiż terz b'dispożizzjonijiet dwar l-investiment u sitt Stati Membri jkollhom ftehim fis-seħħ b'dispożizzjonijiet simili dwar l-investiment. Jekk il-ftehim konkluż mill-UE mal-pajjiż terz ma jipprevedix għas-sostituzzjoni tas-sitt ftehimiet tal-Istati Membri mal-pajjiż terz, allura l-Artikolu 6 jkun applikabbli. F'Komunikazzjoni adottata parallel ma' din il-proposta, il-Kummissjoni pproponiet il-ħsiebijiet tagħha dwar il-politika internazzjonali dwar l-investiment li hi beħsiebha taħdem fuqhom, inklużi l-pajjiżi li hi beħsiebha, f'fażi inizjali, li tinnegozja magħhom ftehimiet dwar l-investiment. Finalment, l-awtorizzazzjoni ta' ftehim wieħed jew aktar tista' tiġi rtirata meta ftehim idgħajjef l-politiki tal-Unjoni relatati mal-investiment, inkluża b'mod partikolari, l-politika kummerċjali komuni (eż. meta l-eżistenza ta' ftehimiet iddgħajjef ir-rieda ta' pajjiż terz li jinnegozja mal-Unjoni), jew fejn il-Kunsill ma jkunx ħa deċiżjoni dwar l-awtorizzazzjoni għat-tnedija tan-negozjati dwar l-investiment fi żmien sena mis-sottomissjoni ta' rakkomandazzjoni mill-Kummissjoni skont l-Artikolu 218(3) tat-Trattat. L-Artikolu 6 jipprevedi għall-konsultazzjoni bejn il-Kummissjoni u l-Istat(i) Membru(Membri) kkonċernat(i) li permezz tagħha għandu jiġi indirizzat kull tħassib dwar l-irtirar possibbli tal-awtorizzazzjoni.Il- Kapitolu III jipprevedi għall-modifika tal-ftehimiet eżistenti u l-konklużjoni ta' ftehimiet ġodda. Il-qafas proċedurali propost huwa ispirat mill-mekkaniżmu tal-awtorizzazzjoni stabbilit bir- Regolament Nru 662/2009 tat-13 ta' Lulju 2009 li jistabbilixxi proċedura għan-negozjati u l-konklużjoni tal-ftehimiet bejn l-Istati Membri u l-pajjiżi terzi dwar kwistjonijiet partikolari li jikkonċernaw il-liġi applikabbli għall-obbligi kontrattwali u dawk mhux kontrattwali u r-Regolament Nru 664/2009 tas-7 ta' Lulju 2009 li jistabbilixxi proċedura għan-negozjati u l-konklużjoni tal-ftehimiet bejn l-Istati Membri u l-pajjiżi terzi dwar il-ġurisdizzjoni, l-għarfien ul-infurzar tas-sentenzi u d-deċiżjonijiet fi kwistjonijiet matrimonjali, kwistjonijiet ta' responsabbiltà tal-ġenituri u kwistjonijiet relatati mal-obbligi tal-manteniment, u l-liġi applikabbli għal kwistjonijiet relatati mal-obbligi tal-manteniment[3].L-Artikolu 7 jipprevedi għall-qafas ġenerali skont liema l-Istati Membri jistgħu jikkonkludu jew jimmodifikaw ftehimiet bilaterali relatati mal-investiment.L-Artikolu 8 jeħtieġ li Stat Membru jinnotifika lill-Kummissjoni bi kwalunkwe intenzjoni tiegħu li jimmodifika ftehim bilaterali eżistenti jew jikkonkludi wieħed ġdid ma' pajjiż terz. L-Istati Membri huma mitluba jipprovdu d-dokumentazzjoni rilevanti kollha għan-negozjati mill-ġdid jew negozjati ta' ftehim, liema dokumentazzjoni tista' ssir disponibbli għal Stati Membri oħra u għall-Parlament Ewropew skont ir-rekwiżiti tal-kunfidenzjalità.L-Artikolu 9 jiddeskrivi fid-dettall ir-raġunijiet sostantivi abbażi ta' liema l-Kummissjoni ma' tawtorizzax it-tnedija ta' negozjati formali mill-Istat Membru, li jinkludu notevolment ir-raġuni li inizjattiva ta' Stat Membru tista' ddgħajjef l-għanijiet tan-negozjati tal-UE jew tal-politika tal-UE. Il-Kummissjoni tista' teħtieġ li f'xi negozjati Stat Membru jinkludi klawżoli xierqa, pereżempju fir-rigward ta' (a) it-tmiem tal-ftehim fl-avveniment tal-konklużjoni ta' ftehim sussegwenti bejn l-Unjoni, jew l-Unjoni u l-Istati Membri tagħha, fuq naħa, bl-istess pajjiż terz fuq in-naħa l-oħra (ara pereżempju l-klawżoli tad-denunċja jew tas-sostituzzjoni stipulati fir-Regolament 662/2009, l-Artikolu 5), (b) it-trasferiment ta' dispożizzjonijiet jew (c) it-trattament l-aktar ippreferut ta' nazzjoni bl-għan li jiġi żgurat trattament ugwali tal-investituri tal-UE kollha fil-pajjiż terz rilevanti.L-Artikolu 10 jitlob li l-Istati Membri jżommu lill-Kummissjoni infurmata bin-negozjati (negozjati mill-ġdid) li ġew awtorizzati. B'żieda ma' dan, il-Kummissjoni tista' titlob li tieħu sehem fin-negozjati dwar l-investiment bejn l-Istat Membru u l-pajjiż terz bħala osservatur, sabiex tassigura trasparenza sħiħa u konsistenza mal-politika tal-Unjoni dwar l-investiment.L-Artikolu 11 jittratta t-tmiem tal-proċess ta' negozjati u jipprevedi għall-proċedura u l-kundizzjonijiet skont liema l-Istati Membri jistgħu jiġu awtorizzati jiffirmaw u jikkonkludu ftehim. Barra n-notifika tal-ftehim, li għandha tiġi sottomessa lill-Kummissjoni qabel ma jiġi ffirmat il-ftehim, il-Kummissjoni tevalwa jekk il-ftehim ma jdgħajjifx in-negozjati tal-UE dwar l-investimenti immininenti jew li għadhom għaddejjin jew huwiex f'kunflitt mal-obbligi tal-liġi tal-UE inklużi dwak taħt it-Tielet Parti tal-Kapitolu 4 tat-Titolu V tat-TFUE.L-Artikolu 12 jipprevedi għar-reviżjoni tal-awtorizzazzjonijiet li jkunu saru f'konformità mal-Kapitolu III ta'dan ir-Regolament. Permezz tar-reviżjoni tal-aspetti kwantitattivi u kwalitattivi tan-negozjati u tal-ftehimiet awtorizzati, il-Kummissjoni se tevalwa l-proprjetà tal-kontinwità tal-applikazzjoni tad-dispożizzjonijiet tal-Kapitolu III. Ir-rapport u kull rakkomandazzjoni possibbli biex tintemm l-applikazzjoni tad-dispożizzjonijiet ta' dan il-Kapitolu jew biex jiġu mmodifikati dawn id-dispożizzjonijiet se jkunu ppreżentati mhux aktar tard minn ħames snin wara d-dħul fis-seħħ tar-Regolament.Il- Kapitolu IV jistipula ċerti rekwiżiti dwar l-imġiba tal-Istati Membri fir-rigward tal-ftehimiet koperti minn dan ir-Regolament.L-Artikolu 13 jitlob lill-Istati Membri jipprovdu informazzjoni fir-rigward tal-laqgħat li jseħħu skont il-patroċinju ta' ftehimiet koperti. Barra minn dan, l-Istati Membri huma mitluba jinfurmaw lill-Kummissjoni b'kull talba għal riżoluzzjoni ta' tilwim li jkun hemm kontrihom skont il-patroċinju tal-ftehimiet tagħhom hekk kif isiru jafu bit-tali talba u jikkooperaw mal-Kummissjoni fir-rigward tal-attivazzjoni ta' tilwim – li jkunu jistgħu jagħmlu kontra terza persuna oħra għal tali ftehim – jew mekkaniżmi ta' konsultazzjoni skont xi ftehim.L-Artikolu 14 jipprevedi li Stati Membri jistgħu jindikaw jekk kwalunkwe informazzjoni li jipprovdu b'konformità mal-Artikoli 8 u 11 hiex se tiġi kkunsidrata bħala kunfidenzjali u jekk tistax tiġi mqassma ma' Stati Membri oħra.L-Artikolu 15 joħloq kumitat ġdid li għandu jgħin lill-Kummissjoni fl-immaniġġjar tar-Regolament u jistipula l-proċeduri li taħthom se jaħdem dan il-kumitat. Din id-dispożizzjoni tista' tiġi rriveduta sabiex tkun konformi ma' regolament li jista' jkun hemm fil-futur u li jiġi adottat skont l-Artikolu 291 tat-TFUE dwar il-kontroll tal-eżerċizzju tal-Kummissjoni dwar is-setgħat tal-implimentazzjoni.[4]. Fl-avveniment li l-proposta preżenti tkun adottata qabel ma jidħol fis-seħħ ir-Regolament dwar il-kontroll tal-eżerċizzju tal-Kummissjoni dwar is-setgħat tal-implimentazzjoni, il-Kummissjoni tipprevedi li l-proposta tkun aġġornata awtomatikament biex tirreferi għar-Regolament adottat skont l-Artikolu 291 bl-użu ta' dik il-proposta[5].L-Artikolu 16 jipprevedi li dan ir-Regolament jidħol fis-seħħ 20 jum wara dak tal-pubblikazzjoni tiegħu, li jfisser li l-Kapitolu II japplika għall-ftehimiet fis-seħħ qabel dik id-data.4. IMPLIKAZZJONI BAĠITARJAIl-proposta ma għandha l-ebda implikazzjoni għall-baġit tal-UE.2010/0197 (COD)Proposta għalREGOLAMENT TAL-PARLAMENT EWROPEW U TAL-KUNSILLli jistabbilixxi arranġamenti tranżizzjonali għal ftehimiet bilaterali ta' investiment bejn l-Istati Membri u pajjiżi terziIL-PARLAMENT EWROPEW U L-KUNSILL TAL-UNJONI EWROPEA,Wara li kkunsidraw it-Trattat dwar il-Funzjonament tal-Unjoni Ewropea, u b'mod partikulari l-Artikolu 207(2) tiegħu,Wara li kkunsidraw il-proposti mill-Kummissjoni Ewropea,Wara t-trażmissjoni tal-abbozz tal-att leġiżlattiv lill-Parlamenti nazzjonali,Jaġixxu b'konformità mal-proċedura leġiżlattiva ordinarja,Billi:(1) Wara d-dħul fis-seħħ tat-Trattat ta' Lisbona, investiment barrani dirett huwa inkluż fil-lista tas-suġġetti li jagħmlu parti mill-politika kummerċjali komuni. B'konformità mal-Artikolu 3(1) (e) tat-Trattat dwar il-Funzjonament tal-Unjoni Ewropea (minn hawn 'il quddiem "it-Trattat"), l-Unjoni għandha kompetenza esklussiva fir-rigward tal-politika kummerċjali komuni. Skont dan, l-Unjoni biss tista' tilleġiżla u tadotta atti li jorbtu legalment f'dak il-qasam. L-Istati Membri jistgħu jagħmlu dan biss jekk jingħataw is-setgħa mill-Unjoni, b'konformità mal-Artikolu 2(1) tat-Trattat.(2) B'żieda ma' dan, it-Tielet Parti tal-Kapitolu 4 tat-Titolu IV tat-Trattat jistipula regoli komuni dwar il-moviment tal-kapital bejn l-Istati Membri u pajjiżi terzi, inkluż fir-rigward tal-movimenti kapitali li jinvolvu investimenti. Dawk ir-regoli jistgħu jiġu affettwati mill-ftehimiet internazzjonali relatati mal-investiment barrani konklużi mill-Istati Membri.(3) Fiż-żmien tad-dħul fis-seħħ tat-Trattat ta' Lisbona, l-Istati Membri tal-Unjoni baqgħu jonoraw numru sinifikanti ta' ftehimiet bilateri ma' pajjiżi terzi, liema ftehimiet huma relatati mal-investiment. It-Trattat ma fih l-ebda dispożizzjoni tranżizzjonali espliċita għal ftehimiet bħal dawn li issa ġew taħt il-kompetenza esklussiva tal-Unjoni. Barra minn dan, xi wħud minn dawn il-ftehimiet jistgħu jinkludu dispożizzjonijiet li jaffettwaw ir-regoli komuni dwar il-movimenti kapitali stipulati fit-Tielet Parti tal-Kapitolu 4 tat-Titolu IV tat-Trattat.(4) Għalkemm il-ftehimiet bilaterali jibqgħu jorbtu għall-Istati Membri skont il-liġi pubblika internazzjonali u se jinbidlu progressivament fil-futur minn ftehimiet tal-Unjoni relatati mal-istess suġġett, il-kundizzjonijiet għall-eżistenza kontinwa tagħhom u r-relazzjoni tagħhom mal-politiki tal-Unjoni li għandhom x'jaqsmu mal-investiment, inkluża b'mod partikolari l-politika kummerċjali komuni, jeħtieġu manġiment xieraq. Dik ir-relazzjoni se tkompli tiżviluppa hekk kif l-Unjoni teżerċita l-kompetenza tagħha.(5) Fl-interess tal-investituri tal-UE u l-investimenti tagħhom f'pajjiżi terzi, u tal-Istati Membri li jilqgħu investituri u investimenti barranin, ftehimiet bilaterali li jispeċifikaw u jiggarantixxu l-kundizzjonijiet tal-investiment għandhom jibqgħu fis-seħħ.(6) Dan ir-Regolament jistipula l-kundizzjonijiet skont liema l-Istati Membri għandhom ikunu awtorizzata biex iżommu fis-seħħ jew jippermettu li jidħlu fis-seħħ ftehimiet internazzjonali li għandhomx x'jaqsmu mal-investiment.(7) Dan ir-Regolament jistipula l-kundizzjonijiet skont liema l-Istati Membri jingħataw is-setgħa li jemendaw jew jikkonkludu ftehimiet internazzjonali li għandhom x'jaqsmu mal-investiment.(8) Hekk kif tingħata l-awtorizzazzjoni għaż-żamma, emenda jew konklużjoni tal-ftehimiet koperti minn dan ir-Regolament f'qasam ta' kompetenza esklussiva tal-UE, din għandha titqies bħala miżura. L-awtorizzazzjoni hija bla ħsara għall-applikazzjoni tal-Artikolu 258 tat-Trattat fir-rigward tal-fallimenti tal-Istati Membri biex jissodisfaw l-obbligi skont it-Trattati apparti dawk li jikkonċernaw l-inkompatibbiltajiet li jirriżultaw mill-allokazzjoni ta' kompetenzi bejn l-Unjoni u l-Istati Membri tagħha.(9) L-Istati Membri huma meħtieġa[6] jieħdu l-miżuri neċessarji biex jeliminaw l-inkompatibbiltajiet, fejn dawn jeżistu, mal-liġi tal-Unjoni li tinsab fit-Trattati Bilaterali ta' Investiment konklużi bejniethom u ma' pajjiżi terzi.(10) Il-Kummissjoni għandha tkun tista' tirtira l-awtorizzazzjoni jekk ftehim ikun f'kunflitt mal-liġi tal-Unjoni minbarra l-inkompatibbiltajiet li jirriżultaw mill-allokazzjoni tal-kompetenza bejn l-Unjoni u l-Istati Membri tagħha. L-awtorizzazzjoni tista' tiġi rtirata wkoll jekk ftehim tal-Unjoni fis-seħħ ma' pajjiż terz ikun fih dispożizzjonijiet dwar l-investiment simili għal dawk ta' ftehim ta' Stat Membru. Sabiex tassigura li l-ftehimiet tal-Istati Membri ma jdgħajfux l-iżvilupp u l-implimentazzjoni tal-politiki tal-Unjoni relatati mal-investiment, inklużi b'mod partikolari l-miżuri awtonomi tal-politika kummerċjali komuni, l-awtorizzazzjoni tista' tiġi rtirata. Finalment, jekk il-Kunsill ma jieħux deċiżjoni dwar l-awtorizzazzjoni biex jibdew in-negozjati fi żmien sena mis-sottomissjoni ta' rakkomandazzjoni mill-Kummissjoni skont l-Artikolu 218(3) tat-Trattat, tkun teżisti l-possibbiltà li tiġi rtirata l-awtorizzazzjoni.(11) L-awtorizzazzjoni li temenda jew li tikkonkludi ftehimiet ippreveduti minn dan ir-Regolament notevolment tippermetti lill-Istati Membri li jindirizzaw kwalunkwe inkompatibbiltà bejn il-ftehimiet internazzjonali relatati mal-investiment u mal-liġi tal-Unjoni, apparti minn inkompatibbiltajiet li jirriżultaw mill-allokazzjoni ta' kompetenzi bejn l-Unjoni u l-Istati Membri tagħha, li huma ttrattati f'dan ir-Regolament.(12) Mhux aktar tard minn ħames snin wara d-dħul fis-seħħ ta' dan ir-Regolament, il-Kummissjoni għandha tippreżenta lill-Parlament Ewropew u lill-Kunsill rapport dwar l-applikazzjoni tal-Kapitoli II u III ta' dan ir-Regolament. Dan ir-rapport għandu, fost oħrajn, jirrevedi l-ħtieġa għall-applikazzjoni kontinwa ta' dawn il-kapitoli. Fejn ir-rapport jirrakkomanda li l-applikazzjoni tad-dispożizzjonijiet ta' dawn il-kapitoli tintemm jew fejn jiġi propost li dawn id-dispożizzjonijiet jiġu mmodifikati, dan għandu jintbagħat flimkien ma' proposta leġiżlattiva xierqa. Sakemm il-ftehimiet bilaterali konklużi mill-Istati Membri ma' pajjiżi terzi ma jkunux sostitwiti bi ftehim tal-Unjoni dwar investiment, jew inkella jiġu mitmuma, huma jibqgħu jorbtu għall-partijiet skont il-liġi pubblika internazzjonali.(13) Il-ftehimiet awtorizzati skont dan ir-Regolament jew l-awtorizzazzjonijiet biex jitniedu negozjati li jemendaw ftehimiet bilaterali eżistenti jew li jikkonkludu ftehimiet bilaterali ġodda ma' pajjiż terz ma għandhomx, fi kwalunkwe każ, jitħallew ikunu ta' ostakolu għall-implimentazzjoni tal-politiki tal-Unjoni relatati mal-investiment, b'mod partikolari l-politika kummerċjali komuni.(14) Il-Parlament Ewropew, il-Kunsill u l-Kummissjoni għandhom jiżguraw li kwalunkwe informazzjoni identifikata bħala kunfidenzjali tiġi ttrattata b'konformità mar-Regolament (KE) Nru 1049/2001 tal-Parlament Ewropew u tal-Kunsill tat-30 ta’ Mejju 2001 dwar l-aċċess pubbliku għad-dokumenti tal-Parlament Ewropew, tal-Kunsill u tal-Kummissjoni[7].(15) Il-ftehimiet bejn l-Istati Membri relatati ma' investiment ma għandhomx ikunu koperti minn dan ir-Regolament.(16) Huwa neċessarju li jkun hemm ċerti arranġamenti biex jiżguraw li l-ftehimiet miżmuma skont dan ir-Regolament jibqgħu jintużaw, inkluż fir-rigward tar-riżoluzzjoni ta' tilwim, filwaqt li fl-istess ħin il-kompetenza esklussiva tal-Unjoni tibqa' rrispettata.(17) Il-miżuri meħtieġa għall-implimentazzjoni ta' dan ir-Regolament għandhom jiġu adottati skont id-Deċiżjoni tal-Kunsill 1999/468/KE tat-28 ta' Ġunju 1999 li tipprovdi l-proċeduri għall-eżerċizzju tas-setgħat tal-implimentazzjoni konferiti fuq il-Kummissjoni[8],ADOTTAW DAN IR-REGOLAMENT:KAPITOLU IAmbituArtikolu 1Suġġett u ambituDan ir-Regolament jistabbilixxi t-termini, l-kundizzjonijiet u l-proċedura skont liema l-Istati Membri huma awtorizzati jżommu fis-seħħ, jemendaw jew jikkonkludu ftehimiet bilaterali relatati mal-investiment ma' pajjiżi terzi.KAPITOLU IIAwtorizzazzjoni biex il-ftehimiet jinżammu fis-seħħArtikolu 2Notifika lill-KummissjoniFi żmien 30 jum mid-dħul fis-seħħ ta' dan ir-Regolament, l-Istati Membri għandhom jinnotifikaw lill-Kummissjoni b'kull ftehim bilaterali relatati mal-investiment ma' pajjiżi terzi konklużi qabel id-dħul fis-seħħ ta' dan ir-Regolament li huma jew jixtiequ jżommu fis-seħħ jew jippermettu li jidħlu fis-seħħ skont dan il-Kapitolu. In-notifika għandha tinkludi kopja ta' dawn il-ftehimiet bilaterali.Artikolu 3Awtorizzazzjoni biex il-ftehimiet jinżammu fis-seħħMinkejja l-kompetenzi tal-Unjoni relatati mal-investiment u bla ħsara għall-obbligi oħra tal-Istati Membri skont il-liġi tal-Unjoni, l-Istati Membri huma awtorizzati b'konformità mal-Artikolu 2(1) tat-Trattat li jżommu fis-seħħ ftehimiet bilaterali relatati mal-investiment li ġew innotifikati skont l-Artikolu 2 ta' dan ir-Regolament.Artikolu 4Pubblikazzjoni1. Kull 12-il xahar il-Kummissjoni għandha tippubblika f' Il-Ġurnal Uffiċjal tal-Unjoni Ewropea lista tal-ftehimiet innotifikati skont l-Artikolu 2 jew l-Artikolu 11(7).2. L-ewwel pubblikazzjoni tal-lista tal-ftehimiet imsemmija fil-paragrafu 1 għandha titwettaq mhux aktar tard minn tliet xhur wara l-iskadenza għan-notifiki skont l-Artikolu 2.Artikolu 5Reviżjoni1. Il-Kummissjoni għandha tirrevedi l-ftehimiet innotifikati skont l-Artikolu 2, billi tevalwa, b'mod partikolari, jekk il-ftehimiet:(a) humiex f'kunflitt mal-liġi tal-Unjoni minbarra l-inkompatibbiltajiet li jirriżultaw mill-allokazzjoni tal-kompetenzi bejn l-Unjoni u l-Istati Membri tagħha, jew(b) ikunu dupplikati, kollha kemm huma jew parti minnhom, fi ftehim tal-Unjoni li qiegħed fis-seħħ ma' dak il-pajjiż terz u din id-dupplikazzjoni speċifika mhijiex indirizzata fil-ftehim tal-aħħar, jew(c) ikunu ta' ostakolu għall-iżvilupp u l-implimentazzjoni tal-politiki tal-Unjoni relatati mal-investiment, inkluża b'mod partikolari l-politika kummerċjali komuni.2. Il-konsultazzjoni bejn il-Kummissjoni u l-Istat Membru li jkun innotifika għandha ssir, jew fuq talba tal-Istat Membru jew fuq inizjattiva tal-Kummissjoni, biex ir-reviżjoni msemmija fil-paragrafu 1 tiġi ffaċilitata.3. Mhux aktar tard minn ħames snin wara d-dħul fis-seħħ ta' dan ir-Regolament, il-Kummissjoni għandha tippreżenta lill-Parlament Ewropew u lill-Kunsill rapport dwar l-applikazzjoni ta' dan il-Kapitolu li għandu jirrevedi l-ħtieġa għall-applikazzjoni kontinwa ta' dan il-kapitolu, abbażi tar-reviżjoni msemmija fil-paragrafu 1.4. Fejn ir-rapport imsemmi fil-paragrafi 3 jirrakkomanda li tintemm l-applikazzjoni tad-dispożizzjonijiet ta' dan il-Kapitolu jew li dawn id-dispożizzjonijiet jiġu mmodifikati, dan għandu jintbagħat flimkien mal-proposta leġiżlattiva xierqa.Artikolu 6Irtirar tal-awtorizzazzjoni1. L-awtorizzazzjoni ppreveduta fl-Artikolu 3 tista' tiġi rtirata f'każijiet meta:(a) ftehim ikun f'kunflitt mal-liġi tal-Unjoni minbarra l-inkompatibbiltajiet li jirriżultaw mill-allokazzjoni tal-kompetenza bejn l-Unjoni u l-Istati Membri tagħha, jew(b) ftehim ikun dupplikat, kollu kemm hu jew parti minnu, fi ftehim tal-Unjoni li jkun fis-seħħ ma' dak il-pajjiż terz u din id-dupplikazzjoni speċifika ma tkunx indirizzata fil-ftehim tal-aħar, jew(c) ftehim ikun ta' ostakolu għall-iżvilupp u l-implimentazzjoni tal-politiki tal-Unjoni relatati mal-investiment, inkluża b'mod partikolari l-politika kummerċjali komuni(d) il-Kunsill ma jkunx ħa deċiżjoni dwar l-awtorizzazzjoni biex jibdew in-negozjati dwar ftehim li jkun dupplikat, kollu kemm hu jew parti minnu, fi ftehim innotifikat skont l-Artikolu 2, fi żmien sena mis-sottomissjoni ta' rakkomandazzjoni mill-Kummissjoni skont l-Artikolu 218(3) tat-Trattat.2. Meta l-Kummissjoni tqis li hemm raġunijiet li jiġġustifikaw l-irtirar tal-awtorizzazzjoni stabbilita mill-Artikolu 3, din għandha tagħha opinjoni motivata lill-Istat Membru kkonċernat dwar il-passi neċessarji li għandhom jittieħdu biex ikun hemm konformità mar-rekwiżiti msemmija fil-paragrafu 1. Il-konsultazzjonijiet għandhom isiru bejn il-Kummissjoni u l-Istat Membru kkonċernat.3. Fejn il-konsultazzjonijiet imsemmija fil-paragrafu 2 ma jirnexxilhomx isolvu l-problema, il-Kummissjoni għandha tirtira l-awtorizzazzjoni għal dak il-ftehim ikkonċernat. Il-Kummissjoni għandha tieħu deċiżjoni dwar l-irtirar tal-awtorizzazzjoni b'konformità mal-proċedura msemmija fl-Artikolu 15(2). Tali deċiżjoni għandha tinkludi rekwiżit li l-Istat Membru jieħu azzjoni xierqa, u fejn meħtieġ itemm il-ftehim rilevanti.4. F'każijiet fejn awtorizzazzjoni tiġi rtirata, il-Kummissjoni għandha tneħħi l-ftehim mil-lista msemmija fl-Artikolu 4.KAPITOLU IIIAwtorizzazzjoni biex il-ftehimiet jiġu emendati jew konklużiArtikolu 7Awtorizzazzjoni biex il-ftehimiet jiġu emendati jew konklużiSkont il-kundizzjonijiet stipulati fl-Artikoli minn 8 sa 12, Stat Membru għandu jkun awtorizzat li jidħol f'negozjati biex jemenda ftehim eżistenti jew jikkonkludi ftehim ġdid relatat mal-investiment ma' pajjiż terz.Artikolu 8Notifika lill-Kummissjoni1. Fejn Stat Membru bi ħsiebu jidħol f'negozjati ma’ pajjiż terz biex jemenda ftehim eżistenti jew jikkonkludi ftehim ġdid relatat mal-investiment, huwa għandu jinnotifika lill-Kummissjoni dwar l-intenzjoni tiegħu bil-miktub.2. In-notifika għandha tinkludi d-dokumentazzjoni rilevanti u indikazzjoni tad-dispożizzjonijiet li għandhom jiġu indirizzati fin-negozjati, l-għanijiet tan-negozjati u kwalunkwe informazzjoni rilevanti oħra. Fil-każ ta' emendi għal ftehim eżistenti, in-notifika għandha tindika d-dispożizzjonijiet li għandhom jiġu negozjati mill-ġdid.3. Il-Kummissjoni għandha tagħmel din in-notifika u, fuq talba, id-dokumentazzjoni li tintbagħat magħha, disponibbli għall-Istati Membri l-oħra, skont ir-rekwiżiti tal-kunfidenzalità stipulati fl-Artikolu 14.4. In-notifika msemmija fil-paragrafu 1 għandha tiġi trażmessa mill-inqas ħames xhur kalendarji qabel ma jkunu skedati li jibdew in-negozjati formali mal-pajjiż terz ikkonċernat.5. Fejn l-informazzjoni trażmessa mill-Istat Membru ma' tkun biżżejjed għall-iskopijiet tal-awtorizzazzjoni għat-tnedija ta' negozjati formali b'konformità mal-Artikolu 9, il-Kummissjoni tista' titlob informazzjoni addizzjonali.Artikolu 9Awtorizzazzjoni għat-tnedija ta' negozjati formali1. Il-Kummissjoni għandha tawtorizza t-tnedija ta' negozjati formali sakemm ma tikkonkludix li t-tnedija tan-negozjati jkunu:(a) f'kunflitt mal-liġi tal-Unjoni barra mill-inkompatibilitajiet li jirriżultaw mill-allokazzjoni tal-kompetenza bejn l-Unjoni u l-Istati Membri tagħha, jew(b) ta' ħsara għall-għaniijiet tan-negozjati li jkunu qegħdin isiru jew li huma imminenti bejn l-Unjoni u l-pajjiż terz ikkonċernat, jew(c) ta' ostakolu għall-iżvilupp u l-implimentazzjoni tal-politiki tal-Unjoni relatati mal-investiment, inkluża b'mod partikolari l-politika kummerċjali komuni.2. Bħala parti mill-awtorizzazzjoni msemmija fil-paragrafu 1, il-Kummissjoni tista' titlob lill-Istat Membru tinkludi f'negozjat bħal dan kwalunkwe klawżola xierqa.3. Deċiżjonijiet dwar l-awtorizzazzjoni msemmija fil-paragrafu 1 għandhom jittieħdu b'konformità mal-proċedura msemmija fl-Artikolu 15(2). Il-Kummissjoni għandha tieħu d-deċiżjoni tagħha fi żmien 90 jum minn meta tasal għandha n-notifika msemmija fl-Artikolu 8. F'każijiet fejn ikun hemm bżonn ta' informazzjoni addizzjonali, id-90 jum jibdew jgħoddu mid-data ta' meta l-informazzjoni addizzjonali tasal għandha.Artikolu 10Parteċipazzjoni tal-Kommissjoni fin-negozjatiIl-Kummissjoni għandha tinżamm infurmata bil-progress u r-riżultati matul l-istadji differenti tan-negozjati u tista' titlob li tipparteċipa fin-negozjati relatati mal-investiment bejn l-Istat Membru u l-pajjiż terz.Artikolu 11Awtorizzazzjoni biex il-ftehim jiġi ffirmat u konkluż1. Qabel ma jiġi ffirmat ftehim, l-Istat Membru kkonċernat għandu jinnotifika lill-Kummissjoni dwar l-eżitu tan-negozjati u għandu jibgħat it-test tal-ftehim lill-Kummissjoni.2. L-obbligu tan-notifika stipulat fil-paragrafu 1 għandu jinkludi ftehimiet li ġew negozjati qabel id-dħul fis-seħħ ta' dan ir-Regolament imma mhux konkluż u għaldaqstant mhux soġġetti għall-obbligu tan-notifika stipulat fl-Artikolu 2.3. Ġaladarba tiġi nnotifikata, l-Kummissjoni għandha twettaq evalwazzjoni dwar jekk il-ftehim innegozjat hux:(a) f'kunflitt mal-liġi tal-Unjoni apparti mill-inkompatibbiltajiet li jirriżultaw mill-allokazzjoni tal-kompetenzi bejn l-Unjoni u l-Istati Membri tagħha, jew(b) ta' ħsara għall-għaniijiet tan-negozjati li jkunu qegħdin isiru jew li huma imminenti bejn l-Unjoni u l-pajjiż terz ikkonċernat, jew(c) ta' ostakolu għall-iżvilupp u l-implimentazzjoni tal-politiki tal-Unjoni relatati mal-investiment, inkluża b'mod partikolari l-politika kummerċjali komuni, jew(d) f'kunflitt mar-rekwiżit tal-Artikolu 9(2), fejn applikabbli.4. Jekk il-Kummissjoni tkun tal-fehma li n-negozjati rriżultaw fi ftehim li ma jissodisfax ir-rekwiżiti msemmija fil-paragrafu 3, l-Istat Membru ma għandux jingħata l-awtorizzazzjoni li jiffirma u jikkonkludi l-ftehim.5. F'każijiet fejn il-Kummissjoni tkun tal-fehma li n-negozjati rriżultaw fi ftehim li jissodisfa r-rekwiżiti msemmija fil-paragrafu 3, l-Istat Membru għandu jiġi awtorizzat biex jiffirma u jikkonkludi l-ftehim.6. Għandhom jittieħdu deċiżjonijiet skont il paragrafi 4 u 5 f'konformità mal-proċedura msemmija fl-Artikolu 15(2). Il-Kummissjoni għandha tieħu d-deċiżjoni fi żmien 90 jum minn meta n-notifika msemmija fil-paragrafi 1 u 2 tasal għandha. Fejn informazzjoni addizzjonali hija meħtieġa biex tittieħed deċiżjoni, id-90 jum għandhom jibdew jgħoddu mid-data ta' meta l-informazzjoni addizzjonali tasal għandha.7. F'każijiet fejn tkun ingħatat awtorizzazzjoni skont il-paragrafu 5, l-Istat Membru kkonċernat għandu jinnotifika lill-Kummissjoni bil-konklużjoni u d-dħul fis-seħħ tal-ftehim.Artikolu 12Reviżjoni1. Mhux aktar tard minn ħames snin wara d-dħul fis-seħħ ta' dan ir-Regolament, il-Kummissjoni għandha tippreżenta lill-Parlament Ewropew u lill-Kunsill rapport dwar l-applikazzjoni ta' dan il-Kapitolu li għandu jirrevedi l-ħtieġa għall-applikazzjoni kontinwa tal-Kapitolu.2. Ir-rapport imsemmi fil-paragrafu 1 għandu jinkludi ħarsa ġenerali tal-awtorizzazzjonijiet mitluba u mogħtija skont dan il-Kapitolu.3. Fejn ir-rapport imsemmi fil-paragrafu 1 jirrakkomanda li tintemm l-applikazzjoni ta' dan il-Kapitolu jew li jiġu mmodifikati d-dispożizzjonijiet ta' dan il-Kapitolu, dan għandu jintbagħat flimkien ma' proposta leġiżlattiva xierqa.KAPITOLU IVDispożizzjonijiet finaliArtikolu 13Imġiba tal-Istati Membri fir-rigward tal-ftehimiet ma' pajjiż terz1. Għall-ftehimiet kollha li jaqgħu fl-ambitu ta' dan ir-Regolament, l-Istat Membru kkonċernat għandu jinforma lill-Kummissjoni mingħajr dewmien mhux meħtieġ bil-laqgħat kollha li jsiru skont id-dispożizzjonijiet ta'dan il-ftehim. Il-Kummissjoni għandha tiġi pprovduta bl-aġenda u l-informazzjoni rilevanti kollha li tippermetti li jkun hemm ftehim tas-suġġetti li se jiġu diskussi. Il-Kummissjoni tista' titlob lill-Istati Membri għal aktar informazzjoni. Fejn kwistjoni li għandha tiġi diskussa tkun tista' taffettwa l-implimentazzjoni tal-politiki tal-Unjoni relatati mal-investiment, inkluża b'mod partikolari l-politika kummerċjali komuni, il-Kummissjoni tista' titlob lill-Istat Membru kkonċernat biex jieħu pożizzjoni partikolari.2. Għall-ftehimiet kolla li jaqgħu fl-ambitu ta' dan ir-Regolament, l-Istat Membru kkonċernat għandu jinforma lill-Kummissjoni mingħajr dewmien mhux meħtieġ bir-rappreżentazzjonijiet magħmula lilu li miżura partikolari tkun inkonsistenti mal-ftehim. L-Istat Membru għandu wkoll jinforma immedjatament lill-Kummissjoni bi kwalunkwe talba għal riżoluzzjoni ta' tilwim li tkun ġiet sottomessa skont il-patroċinju tal-ftehim hekk kif l-Istat Membru jsir jaf bit-talba. L-Istat Membru ul-Kummissjoni għandhom jikkooperaw b'mod sħiħ u jieħdu l-miżuri neċessarja kollha biex jiżguraw ħarsien effettiv li jista' jinkludi, fejn xieraq, li l-Kummissjoni tipparteċipa fil-proċedura.3. Għall-ftehimiet kollha li jaqgħu fl-ambitu ta' dan ir-Regolament, l-Istat Membru kkonċernat għandu jfittex il-qbil tal-Kummissjoni qabel ma jattiva kwalunkwe mekkaniżmi rilevanti għar-riżoluzzjoni ta' tilwim inklużi fil-ftehim u għandu, fejn mitlub mill-Kummissjoni, jattiva tali mekkaniżmi. Tali mekkaniżmi għandhom jinkludu konsultazzjonijiet mal-parti l-oħra għall-ftehim u riżoluzzjoni ta' tilwim fejn stipulat f'dan il-ftehim. L-Istat Membru u l-Kummissjoni għandhom jikkooperaw b'mod sħiħ fl-imġiba tal-proċeduri fi ħdan il-mekkaniżmi rilevanti, li jistgħu jinkludu, fejn xieraq, li l-Kummissjoni tipparteċipa fil-proċeduri rilevanti.Artikolu 14KunfidenzjalitàMeta jinnotifikaw lill Kummissjoni dwar in-negozjati u l-eżiti tagħhom b'konformità mal-Artikoli 8 u 11, l-Istati Membri jistgħu jindikaw jekk xi informazzjoni pprovduta hix se tiġi kkunsidrata bħala kunfidenzjali u jekk tistax titqassam ma Stati Membri oħra.Artikolu 15Kumitat1. IL-Kummissjoni għandha tkun megħjuna mill-Kumitat ta' Konsultazzjoni għall-Immaniġġjar tal-Arranġamenti Tranżizzjonali dwar Ftehimiet Internazzjonali ta' Investiment.2. F'każijiet fejn ssir referenza għal dan il-paragrafu, għandhom japplikaw l-Artikoli 3 u 7 tad-Deċiżjoni 1999/468/KE.Artikolu 16Dħul fis-seħħDan ir-Regolament għandu jidħol fis-seħħ fl-20 jum wara dak tal-pubblikazzjoni tiegħu f' Il-Ġurnal Uffiċjali tal-Unjoni Ewropea .Dan ir-Regolament għandu jorbot fl-intier tiegħu u japplika direttament fl-Istati Membri kollha.Magħmul fi Brussell, […]Għall-Parlament Ewropew Għall-KunsillIl-President Il-President [1] Id-Deċiżjoni tal-Kunsill tad-9 ta' Ottubru 1961 dwar l-istandardizzazzjoni tat-tul ta' żmien tal-ftehimiet ta' kummerċ ma' pajjiżi terzi u d-Deċiżjoni tal-Kunsill tas-16 ta' Diċembru 1969 dwar l-istandardizzazzjoni progressiva ta' ftehimiet dwar relazzjonijiet kummerċjali bejn l-Istati Membri u l-pajjiżi terzi u dwar in-negozjati tal-ftehimiet Komunitarji.[2] Għall-każistika riċenti, ara s-sentenzi C-205/06 u C-249/06 tat-3 ta' Marzu 2009 u s-sentenza C-118/07 tad-19 ta' Novembru 2009, fejn il-Qorti tal-Ġustizzja tal-Unjoni Ewropea sabet li dispożizzjonijiet speċifiċi tat-Trattati Bilaterali ta' Investiment konklużi mill-Awstrija, l-Isvezja u l-Finlandja kienu inkompatibbli mat-Trattat tal-KE u li l-Istati Membri kkonċernati ma ħadux il-passi xierqa biex jeliminaw dawk l-inkompatibbiltajiet. L-istess klawżoli jew oħrajn simili jeżistu fi TBI oħra li ġew konklużi jew qabel jew wara l-adeżjoni mal-Unjoni. Fis-sentenzi tagħha, il-Qorti talbet lill-Kummissjoni biex tassumi r-rwol ta' faċilitatur f'dawn il-kwistjonijiet.[3] ĠU L 200/52 tal-31 ta' Lulju 2009, p. 25 u p. 46.[4] Ara l-Proposta għal Regolament tal-Parlament Ewrepow u tal-Kunsill li jistabbilixxi r-regoli u l-prinċipji ġenerali dwar il-mekkaniżmi għall-kontroll mill-Istati Membri tal-eżerċizzju tal-Kummissjoni dwar is-setgħat tal-implimentazzjoni, COM(2010) 83 finali tad-9 ta' Marzu 2010.[5] Ara l-Artikolu 10 tal-proposta tal-Kummissjoni msemmija hawn fuq.[6] Għal każistika riċenti, ara s-sentenzi tal-Qorti tal-Ġustizzja tal-Unjoni Ewropea fil-każijiet C-205/06, il-Kummissjoni versus l-Awstrija , C-249/06, il-Kummissjoni versus l-Isvezja , u C-118/07, il-Kummissjoni versus il-Finlandja .[7] ĠU L 145, 31.5.2001, p. 43.[8] ĠU L 184, 17.7.1999, p. 23.